Begini Cara Nak Hubungan Suami Isteri Makin Sayang Setiap Hari. Semak 21 Petua Ini

Siapa yang tak sayang suami atau isteri kan. Jom semak 21 petua nak eratkan kasih sayang. Mesti buat supaya rumahtangga bahagia.

21 Petua Eratkan Kasih Sayang Suami Isteri

1. Cium tangan suami dan dahi isteri setiap kali sebelum berpisah ke tempat kerja masing-masing.

2. Jika berpisah lebih dari sehari seperti untuk tugasan luar daerah, tambah rutin harian tadi dengan pelukan dan ciuman di bibir.

3. Walau sesibuk mana sekali pun, luangkan masa untuk menelefon pasangan sekurang-kurangnya sekali walau sekadar untuk bertanya apa yang sedang dilakukan.

4. Sentiasa ucapkan kata-kata sayang seperti I love you sepenuh hati sebelum keluar kemana-mana, menamatkan perbualan di telefon dan sebelum tidur.

5. Sentiasa mencari peluang untuk makan tengah hari bersama kerana pastinya ia tiada gangguan anak-anak jika pada hari berkerja.

6. Amalkan bertanya apa yang berlaku sepanjang hari selepas pulang dari kerja sebagai tanda mengambil berat dan memberi peluang pasangan meluahkan perasaan.

7. Luangkan masa untuk berbual tentang apa sahaja dari isu rumah tangga hinggalah politik semasa sebelum tidur.

8. Mudah berbaik jika berlaku sebarang pertelingkahan, jangan biar berlarutan walau untuk satu jam sekali pun apatah lagi berhari-hari. Jika boleh, biarlah berlaku dalam bilik ‘beradu suami isteri’ agar ia berakhir dengan ‘kemesraan’ jauh dari pandangan anak-anak.

9. Temani pasangan semasa menonton rancangan kegemaran mereka walau sambil membaca akhbar misalnya kerana apa yang penting ada berada disisi.

10. Jangan sesekali berpisah tempat tidur walau anak sudah berderet atau usia sudah meningkat kerana ia adalah salah satu amalan penting untuk mengeratkan kasih sayang.

11. Amalkan sembahyang berjemaah semasa di rumah, berdoa bersama serta bersalam-salaman selepasnya.

12. Biasakan bergilir gelas atau pinggan semasa makan serta tidak segan atau geli untuk menghabiskan makanan atau minuman isteri atau suami.

13. Sesekali buatlah kejutan seperti membeli hadiah atau kad untuk peristiwa tertentu, memakai pakaian dalam yang seksi atau apa sahaja yang anda tahu pasangan pasti menyukainya.

14. Senda gurau dalam rumah tangga amat penting, ceritalah sesuatu yang kelakar, teka teki atau apa sahaja yang membolehkan anda ketawa bersama.

15. Sentiasa kenang pengorbanan masing-masing seperti susah payah isteri melahirkan anak dan suami yang berkerja keras menyara keluarga.

16. Sesekali tukar gaya penampilan agar ada kelainan serta untuk mengelakkan pasangan merasa jemu.

17. Apa sahaja masalah yang timbul, berterus terang dan berbincang bersama untuk menyelesaikannya.

18. Sentiasa menyimpan tekad untuk menjadi suami/isteri yang baik dalam rumah tangga bahagia kerana fikiran positif akan memudahkan anda mencapai matlamat tersebut.

19. Setiap pagi berikan kucupan tanda sayang agar harinya dimulakan dengan senyuman, dan malam bisikan manja tanda terima kasih sepanjang hari berbakti kepada keluarga yang dibina bersama. Tidak salah juga minta maaf andai hari itu ada perkara yang mengguris hati suami/isteri, jangan tunggu raya sahaja!

20. Jika amalan-amalan di atas tidak pernah dilakukan sehingga anda membacanya hari ini, jadikanlah ia sebagai titik permulaan untuk melakukannya tanpa rasa ragu dan malu.

21. Sentiasalah berdoa memohon kepada Allah SWT agar dikurniakan rasa kasih dan sayang antara pasangan suami isteri.

Sumber: Suami Isteri Bahagia, Rumahtangga Sempurna


Ada Sebab Rahsiakan Tarikh Pernikahan, Vanidah Imran Sah Jadi Isteri Jurutera!

Pelakon terkenal, Vanidah Imran, 49, kini rasmi bergelar isteri kepada Arifabillah Idris, 43, yang merupakan seorang jurutera selepas kedua-duanya disatukan pada pukul 12.12 tengah hari tadi.

Majlis pernikahan pasangan berkenaan dikendalikan Pendaftar Nikah Cerai Rujuk, Jabatan Agama Islam Wilayah Persekutuan (JAWI), Ustaz Muhammad Fairudz Saderi dengan berwalikan adik Vanidah, Johan Imran di sebuah lokasi di Titiwangsa, Kuala Lumpur.

Pada majlis pernikahan yang dihadiri oleh 50 tetamu yang terdiri daripada keluarga dan teman rapat, Vanidah dan Arifabillah sepakat untuk tidak berkongsi jumlah wang hantaran sebagai memenuhi permintaan keluarga.

Pelakon yang terkenal dalam filem Perempuan Melayu Terakhir itu turut menerima mas kahwin berbentuk seutas rantai emas daripada suaminya selain masing-masing berbalas dua dulang hantaran.

Dalam majlis berlangsung sederhana namun penuh bermakna itu sentuhan perancang perkahwinan @ezsconcept, Vanidah mengenakan pakaian rekaan Rizman Ruzaini dan solekan oleh Syed Faizal.

Kembali bergelar isteri, kata Vanidah, bukan sesuatu yang mudah, namun berkat restu seluruh ahli keluarga dan sokongan rakan-rakan, niat baik itu dipermudahkan oleh Allah dan memilih mengunci mulut tanpa menghebahkannya.

“Sejujurnya yang hanya tahu saya dan Arifabillah mempunyai hubungan istimewa hanyalah kawan rapat selain keluarga dan dua anak saya, Mikail Aimran dan Maryam Rashika.

“Kawan rapat pun hanya dimaklumkan saya beberapa hari sebelum majlis pernikahan. Ada di antara mereka terkejut dengan berita ini, namun dalam masa tumpang gembira terhadap keputusan dibuat,” ujarnya.

Kata Vanidah, sejujurnya dia gembira dan bersyukur kerana bertermu jodoh dengan Arifabillah yang memiliki persamaan dengannya.

Tambahnya, dia dan suaminya, berpengalaman melalui kegagalan dalam perkahwinan pertama serta dikurniakan anak, justeru, persefahaman lebih mudah dicapai.

“Kami pernah berkahwin. Masing-masing pernah melalui pengalaman hidup berumah tangga. Dia sebelum ini berstatus duda kepada empat cahaya mata.

“Jadi paling utama dalam memutuskan soal membina masjid kami, perasaan dan hati anak-anak perlu diutarmakan,” kata Vanidah yang kini bertugas sebagai pensyarah Kolej Seni Kreatif, Universiti Teknologi MARA (UITM).

Sumber : @luxurycapturephotography


Betul Ke Anak Sulung Orangnya Tenang Tapi Ego?, Ini Jawapan Dato’ Dr Haji Mohd Fadzilah Kamsah

Benarkah anak sulung seorang yang tenang tetapi ego? Anak sulung sebenarnya cukup istimewa berbanding anak-anak lain. Walaupun dengan hadirnya anak-anak lain, anak sulung tetap dianggap istimewa jauh di sudut hati ibu itu sendiri. Benarkah begitu?

Menurut Dato’ Dr. Haji Mohd Fadzilah Kamsah, anak sulung mempunyai karektor yang tenang, bertolak ansur dan mudah diajak berbincang. Malah anak sulung juga biasanya agak cemerlang berbanding adik beradik lain, baik di sekolah mahupun di rumah.

Mereka dikatakan lebih cenderung menjadi contoh kepada adik-beradik yang lain. Pun begitu, menurutnya lagi, anak sulung berkebolehan memujuk orang lain sehingga mampu mengawal orang lain dan situasi yang menyulitkan.

Namun adakalanya anak sulung terlihat sedikit sensitif dan meminta perhatian yang lebih jika diabaikan oleh orang lain, terutama ibu bapa serta adik beradik yang lain. Ego adalah istilah paling tepat untuk mereka.

1. Ego
Walaupun mampu bertolak ansur, namun anak sulung dilihat lebih degil dan sedikit ego dalam segala hal. Mungkin istilahnya mereka tidak mahu dipandang rendah dalam segala hal apa lagi diperkecilkan kebolehan mereka. Malah anak sulung juga tidak suka diarahkan segala tindak tanduk yang bakal mereka lakukan.

2. Bertolak Ansur & Rasional
Pun begitu, dalam ketegasan, anak sulung juga dikatakan mampu bertolak ansur dalam segala hal. Hal ini mungkin disebabkan anak sulung cuba bersikap rasional dalam segala hal terutama sekali kepada adik beradik yang berada di bawahnya.

3. Lebih Tegas
Ya anak sulung biasanya lebih tegas berbanding anak lain. Mungkin sebagai ketua kepada adik-adiknya, karektor ini lebih terserlah. Mungkin kerana cuba mempamerkan sikap dan rasa tanggungjawab mereka kepada ibu ayah serta kesemua adik beradik lain.

4. Mengawal Orang Lain
Hal ini sering dikaitkan dengan keupayaan anak sulung yang pandai bermain dengan kata-kata. Keramahan serta pergaulannya yang lebih luas membolehkan dia mengawal situasi dan mengawal orang lain di sekeliling. Hal ini mungkin juga dikaitkan dengan rasa hormat adik beradik lain kepada anak sulung yang lebih banyak ilmunya.

5. Lebih Bijak
Sebagai orang yang terawal, anak sulung dilihat lebih bijak dalam segala hal. Ini termasuklah berjaya di dalam pelajaran dan kerjaya. Kegigihan ini didorong oleh rasa ingin dicontohi oleh orang lain terutamanya adik beradik yang berada di bawahnya.


“Hujung Mata Koyak, Ada Cornial Abrasion.” Mata Anak Hafizul Kamal Cedera Terkena Cover Buku, Darah Keluar Dalam Mata!

Malang tak berbau, walaupun dalam kita berhati-hati namun tetap juga berlaku kemalangan.  Seperti mana yang berlaku kepada anak kedua  pelakon Hafizul Kamal.

Menerusi perkongsian isterinya, Nurul Fariza Ibrahim yang berdepan detik cemas apabila anak keduanya, Sara Erina cedera di bahagian mata.

Fariza atau lebih mesra dengan panggilan Mieja memuat naik perkongsiannya di Instagram yang memaklumkan Sara tercedera akibat terkena cover buku.

Kecederaan itu menyebabkan Sara mengalami koyak di bahagian hujung matanya.

“Sekelip mata je jadi. Terkena cover buku. Maka menangis jugalah maknya terkejut darah keluar dari dalam mata.

“Jumpa doktor, hujung mata adik koyak dan ada cornial abrasion.

“Ada temu janji sekali lagi dengan doktor, harap tak ada benda yang perlu dijahit dan tak perlu kita berkampung di hospital,” tulisnya.

Dalam pada itu, Mieja turut trauma dengan kejadian tersebut.

“Banyak kerja tertangguh. Maaf sangat, rasa macam tak nak tengok phone, tak nak buat kerja dan nak tengok adik Sara 24 jam sebab takut benda sama jadi lagi,” maklumnya.

Mieja dah Hafizul mendirikan rumah tangga pada 13 Februari 2016.

Selain Sara, pasangan ini juga mempunyai seorang lagi cahaya mata, Raisya Amanda yang dilahirkan pada 25 Oktober 2017.

Nak macam-macam info? Join channel Telegram keluargagader club


Anak Kelas Belakang Bukan Selamanya, Deep Nasihat Mantan Timbalan Dekan Universiti Sains Malaysia.

Ibu ayah sudah tentu inginkan anak berjaya dalam pelajaran dan seterusnya melangkah ke menara gading.

Namun semua itu perlukan pengorbanan, usaha gigih dan tekun yang bukan sahaja hanya anak tetapi ibu ayah juga.

Jangan sesekali meletakkan usaha itu kepada anak 100%, ibu ayah juga harus memainkan peranan yang sama memberi sokongan moral kepada anak.

Sebagaimana nasihat Mantan Profesor Madya dan Timbalan Dekan Universiti Sains Malaysia, Dr Shukri Abdullah menerusi perkongsiannya di facebook miliknya.

Anak Yang Cemerlang, Bukan Semestinya Selama2nya Cemerlang. Anak Yang Lemah, Juga Bukan Semestinya Selama2nya Lemah.

Banyak cerita pelajar sederhana dan lemah dalam UPSR di sekolah rendah melonjak sakan apabila menduduki PT3.

Tidak kurang juga kisah pelajar kesayangan dan kebanggaan sekolah rendah kecundang dan merudum apabila berada di sekolah menengah.

Banyak faktor yang menyebabkannya.

Pokoknya:

(a) IBU BAPA TIDAK BOLEH CEPAT BERPUTUS ASA sekiranya anak kita masih merangkak dalam pembelajaran sementara rata-rata kawannya sudah berjalan dan berlari. Dia perlukan bantuan, suntikan semangat, tunjuk ajar serta peraturan. Cikgu ada 20-30 orang murid manakala kita ibu dan bapanya mempunyai 2-3 orang anak. Sekiranya Cikgu terlepas pandang anak kita, usah mengungkit2. Kita sendiri yang perlu terus ambil tanggungjawab membantu anak kita.

(b) IBU BAPA JUGA TIDAK BOLEH AMBIL MUDAH DAN MENGANDAIKAN ANAK KITA AKAN TERUS CEMERLANG seperti sekarang jika selama ini dia mendahului rakannya. Perjalanan dari sekolah rendah, menengah rendah, menengah atas dan pembelajaran selepas sekolah masih jauh dan ranjau-ranjau yang boleh mengganggu anak kita berselerak di tengah jalan. Jaga-jaga !!

RUMUSANNYA:

Bagi anak yang ketinggalan dan lemah, ibu bapa usah cepat mengalah dan give-up dan bagi anak yang di hadapan menyerlah dalam pembelajaran, ibu bapa usah terlalu tidur lena kerana pada bila-bila masa ranjau-ranjau yang tidak disangka boleh mengganggu anak kita.

Ini bermakna ibu bapa

1.kena sentiasa peka.

2.Sentiasa ambil peduli.

3.Sentiasa menyuntik semangat.

4.Sentiasa berwaspada.

5.Sentiasa berdoa agar anak kita dalam perjalanan hidup yang selamat dan sejahtera.

Di sini, InSyaAllah saya boleh membantu anda dengan

(a) menyuntik semangat belajar pada anak anda sama ada yang kini di depan, sederhana atau di belakang

(b) Membekalkan kepada mereka strategi belajar seperti mana yang di amalkan oleh Malaysian Top Students (pelajar terbilang negara)

(c) Menanam keyakinan diri bahawa sesiapa sahaja boleh lonjak besar ke hadapan selagi berusaha. Kalau pun dulu gagal mana-mana subjek, itu hanyalah fenomena sementara. Kata orang putih “there is light at the end of the tunnel” (ada cahaya di hujung terowong kehidupan).

(d) Serta lain-lain panduan berserta nota dan buku kerja yang InSyaAllah mampu menunjuk jalan kejayaan pada mereka.

hhhh


“Ambil 1 Saat Tatap Wajah Pasangan & Tanya, ‘Awak Okay?” Baik Suami Atau Isteri Dua-Dua Penat, Sebab Tu Pentingnya Komunikasi!

hati seorang isteri dan suami sememangnya tidak sama. Kalau suami lebih cool, berbeza pula dengan isteri. Hati seorang isteri sememangnya perlukan sokongan kuat dibelakangnya.

Nak beli jiwa isteri bukannya susah, hargainya selalu.  Simple tapi percayalah, isteri amat menghargainya. Demikian juga suami, penat mana sekalipun bila pulang ke rumah disambut senyuman manis dan layanan baik sang isteri pasti hilang segala masalah.

Untuk menjadi pasangan yang terbaik dalam rumah tangga, perlu ada sikap memberi dan menerima. Tidak hanya sebelah pihak yang memainkan peranan sebaliknya suami isteri kena saling bekerjasama barulah rumah tangga bahagia.

Setenang mana seorang manusia, mesti akan ada hari extra letih, extra tekanan, extra beban dan segala macam ujian. Begitu jugalah dengan pasangan kita.

Ya, kita penat. Jangan lupa isteri pun penat. Begitu juga dengan isteri, jangan sewenangnya meremehkan pengorbanan dan kepayahan yang suami hadapi.

Percayalah, kita masing-masing ada struggle dan battle kita setiap hari – baik sebagai suami dan bapa juga sebagai isteri dan ibu. Jadi, jangan lupa berlapang dada dan bersifat ehsan terhadap pasangan kita.

Bila lihat pasangan, sentiasa fikir, banyaknyalah hak-hak mereka yang masih belum kita tunaikan. Barulah dapat timbul rasa keinsafan, rahmah dan belas kasihan.

Lihat isteri nampak lain macam, jangan lupa tanya dia, ‘ayang okay ke?’ ‘ayang dah makan?’ ‘ayang dah solat?’

Begitu jugalah sebaliknya.
Ya, memang kita lihat pasangan sebagai multi-tasking, orang yang kuat tak mudah merungut. Tetapi lihatlah siapa kita di sisinya dan mainkanlah peranan kita.

Ada mulut, bertanyalah. Pujilah.
Ada mata, lihatlah kepayahan dan pengorbanan pasangan.
Ada hati, jangan lupa bersyukur dengan nikmat pasangan dan anak-anak.
Ada tangan, jangan lupa peluk dan belai pasangan. Ada masanya mereka sangat memerlukan sentuhan kita.

Benda-benda basic yang kadang selalu sangat dilupakan.
Ya, memang kadang kita seharian sangatlah sibuk dengan tugasan masing-masing. Namun, ambillah 1 saat untuk tatap wajah pasangan dan tanya dia, ‘awak okay tak?‘

Pertanyaan simple ini mungkin bakal menyelamatkan nyawa seseorang yang telah ‘lost’ jauh dalam depresi.

Ambil berat kepada pasangan kita. Please.
#intandzulkefli
#randomthoughts

P/S : saya terpaksa tulis sementelah seminggu dua ini beberapa kenalan dan masuk inbox luahan wanita mengadu rasa nak mati, rasa nak bunuh diri kerana suami terlalu sibuk hingga tak sempat berkomunikasi dan isteri rasa dirinya terabai.


‘Tangan Panas’ Ke Atau ‘Sejuk’ Kalau Tanam Kunyit Boleh Ikut Cara Ni. Confirm Berhasil!

Selalu juga kita dengar kalau menanam pokok ini ada orangnya yang serasi. Kiranya, bagi yang baru hendak belajar bercucuk tanam memang mencabar.

Maklumlah kalau ‘tangan sejuk’, hiduplah pokok yang ditanam tapi sebaliknya kalau jenis ‘tangan panas’ alamatnya matilah pokok.

Tapi betulkah begitu? Macam-macamlah analoginya.

Namun apa yang terpenting, nak buat apa-apa pun, perlu tuntut ilmu dulu. Oleh itu just kita belajar cara tanam kunyit.

caranya:-
1. Pergi ke kedai atau pasar yang menjual kunyit hidup.

2. Pilih kunyit yang sudah keluar mata tunas. Lagi besar mata tunas, lagi bagus. Kalau dah keluar daun dia lagi senang. Haha, senangkan? Tak payah nak susah2 bagai. Tapi yang susah nya adalah tidak banyak kedai yang kunyitnya dah keluar mata tunas. Kena pergi 2-3 kedai baru jumpa.

3. Mata tunas ni senang dikenalpasti. Warna dia sedikit keputih-putihan. Menandakan kunyit itu dah sedia untuk mengeluarkan pucuk.

4. Sediakan tanah dengan komposisi 50% pasir, 50% tanah biasa. Tanam kunyit yang anda beli lebih kurang sedalam 2-3 inci dalam tanah. Siram 2 kali sehari. Medium pasir ini memudahkan anak pokok bercambah dan supaya anak pokok tidak teremdam air yang banyak hingga terencat tumbesarannya. Biasanya daun keluar dalam masa seminggu atau 2minggu.

5. Setelah dah keluar daun dan anak pokok dah setinggi sejengkal, alihkan anak pokok ke tanah biasa atau tanah bercampur kompos. Ini untuk membantu pembesaran yang maksimum.

Bila kita dah pindah ke tanah ini kita akan lihat anak pokok membesar dengan sihat insyallah. Tak perlu baja pun tak mengapa.

Anak pokok kunyit ini perlu ditanam ditempat yang panas tapi sedikit terlindung.

Maksud saya cahaya matahari pukul 10 pokok masih terlindung cahaya matahari. Dan bila petang pukul 4 dah terlindung cahaya terik matahari.

Sumber :Gebo-Gebo


“Baba Kuat Sebab Cek..” Kongsi Tarikh Lahir, Penuh Makna Ucapan Sharnaaz Buat Jebat!

Dah jadi kebiasaan di laman sosial, orang berkongsi cerita atau hal-hal penting dalam hidupnya seperti ucapan hari jadi buat tersayang.

Sempena ulang tahun kelahiran anak lelaki kesayangan Pelakon hebat Sharnaaz Ahmad, Jebat Jayden yang ke-4, dia telah memuat naik sebuah video di akaun Instagram miliknya. Bukan itu sahaja, pelakon tersebut turut meluahkan isi hatinya sebagai seorang bapa apabila dikurniakan seorang anak yang cerdik seperti Jebat.

Baba kuat sebab Jebat

Happy Birthday my dear son.. Im getting older the same day as you.. But im very sure my love for you is getting stronger..

Tambah Sharnaaz, Jebat adalah kekuatan untuk dirinya dalam meneruskan kehidupan. Apa yang diraih sekarang ini semuanya adalah disebabkan Jebat. Sharnaaz turut berterima kasih kepada Jebat kerana sentiasa memberi peluang dan menyayangi dirinya setiap hari.

Boy nak jadi kuat macam baba.. Boy, baba kuat sebab cek.. who am i today is because of you.. Thank you for giving me the unconditional love every sec of your day..

Di akhir kata dalam perkongsian tersebut, Sharnaaz sempat menitipkan doa buat anak lelakinya supaya menjadi anak yang kuat, bijak dan tidak membiarkan sesiapa sahaja mengambil kesempatan terhadap dirinya. Ujar Sharnaaz, dia berharap Jebat mampu berlawan untuk mendapatkan kebenaran dalam setiap apa yang dilakukan.

Meninjau di ruangan komen, terlihat bekas isteri dan juga ibu kepada Jebat, iaitu Noor Nabila meninggalkan ucapan selamat ulang tahun kelahiran buat anaknya Jebat. Malah, Nabila juga turut meninggalkan ucapan yang sama buat Sharnaaz yang berkongsi tarikh lahir sama iaitu pada 30 Ogos.

Tidak ketinggalan, rakan artis dan juga pengikut Sharnaaz di Instagram juga turut beri ucapan buat Sharnaaz dan Jebat, dan mendoakan anak dan bapa ini sentiasa sihat, dilimpahkan rezeki dan bahagia selalu.


“Mungkin Kehidupan Dia Sedih Sangat.” Kena Body Shaming, Almy Nadia Anggap Netizen Kurang Kasih Sayang

Ini bukanlah kali pertama pelakon Datin Almy Nadia menerima komen body shaming daripada netizen yang menyentuh mengenai bentuk badannya.

Terbaru, isteri kesayangan Dato Fizz Fairuz ini menerusi laman instagramnya, memuat naik komen seorang individu yang mengutuk fizikalnya.

Pemilik nama sebenar Almy Nadia Aminuddin Shah memberitahu, netizen berkenaan mempersoalkan tindakannya mempromosikan makanan tambahan untuk mengurangkan berat sedangkan badannya berisi.

Malah ibu kepada empat cahaya mata ini itu juga berkongsi paparan skrin gambar akaun Instagram individu tersebut yang merupakan seorang wanita.

“Sis, tolong berhenti senaman otot rahang awak. Tolong berhenti makan sis. Badan kau sendiri gemuk kenapa nak promosi weight loss untuk followers kau?

“Sis, tak malu ke badan macam itu lagi nak upload video tengah makan,” komen individu itu.

Menjawab komen hinaan itu, pelakon berusia 36 tahun ini tetap tenang dan mengajak orang ramai mendoakan agar individu tersebut diberikan kebahagiaan di dunia dan akhirat.

Tidak kecil hati dengan kritikan berkenaan, Almy berkata pemilik akaun Instagram itu kemungkinan tidak mendapat kasih sayang yang cukup selain menjalani kehidupan yang menyedihkan.

“Posting ni mungkin sekejap saja, lepas itu kita padam. Cuma nak minta semua tolong berdoa agar yang menulis ni bahagia dunia dan akhirat.

“Semoga pemilik IG ini dapat reda dengan apa yang dia lalui. Mungkin zaman makin moden, pemilik IG ini kurang kasih sayang dan kehidupan dia sedih sangat.

“Jom kita berdoa agar dia bahagia dunia dan akhirat… minta semua doa yang baik-baik, tolong. Saya tak kisah tahu… saya sangat-sangat okay saja,” ujarnya mengulas mengenai body shaming

Sebelum ini Almy yang kerap membuat ulasan makanan di laman sosial meluahkan rasa sedih apabila beberapa individu di laman sosial.

Sehinggakan ada mengaitkan keguguran yang dialami ketika itu berpunca pengambilan makanan untuk ulasan di media sosial.

Untuk rekod, Almy pernah alami keguguran ketika usia kandungannya 14 minggu pada Februari 2020.

Almy Nadia mendirikan rumah tangga dengan Fizz pada 26 April 2014 dan pasangan itu dikurniakan empat cahaya mata perempuan.


Nota Terakhir Seorang Ibu Tular, Bikin Ramai Yang Sedih Mengenang Nasib Anaknya!

Kasih ibu membawa ke syurga dan selagi nyawa di kandung badan, naluri ibu akan mengutamakan anak-anak lebih daripada segalanya.

Begitulah apa yang telah tular di media sosial kini berkenaan sekeping nota yang ditulis oleh seorang ibu yang mana setiap baris ayatnya cukup menyentuh perasaan warganet.

Ibu berkenaan telah meminta kepada doktor agar jenazahnya dikafankan di hospital kerana dirinya sebatang kara, tidak mempunyai keluarga.

Malah dalam tulisannya itu turut dijelaskan bahawa dia mempunyai seorang anak kurang upaya (OKU) bisu,  dan meminta agar doktor tersdebut tidak menutup wajahnya semasa dikafankan dan dapatlah menunjukkan wajahnya itu kepada anaknya yang bernama Imran.

Menerusi catatan pilu itu, ibu berkenaan turut menulis beberapa nombor telefon untuk dihubungi oleh pihak hospital bagi urusan pengkebumiannya.

Perkongsian ini nyata memberi rasa sebak dan sedih dikalangan wargamaya dan rata-rata mendoakan kesejahteraan anak.

“Sedihnya, semoga diampunkan dosa-dosa nya dan dilapangkan kubutnya. Permudahkan anak OKUnya”

“Allahu.. arwah mempersiapkan diri untuk menghadapi kematiannya.. meninggalanaj istimewa lagi, moga arwah tenang di sana. dan dipermudahkan segala urusan sepeninggalannya..amin”

“Sedihnya. Semoga baik-baik saja anak arwah”

“Alfatihah…sedih baca surat arwah..rasamacam diri sendiri akan lalui saat begitu. Bila kita hidup sebatang kara, tanpa suami dan anak-anak. ”


Elak Peti Ais Berbau Busuk Ketika Puasa, 5 Petua Redakannya, Kena Cuba!

Kekangan masa dengan pelbagai tugasan rumah dan anak-anak buat kita tidak sempat untuk melakukan pembersihan dalam peti ais. Terbiar lama tanpa di cuci
dengan kerap buat peti ais kita bertambah baunya.

Di tambah pula dengan menyimpan pelbagai jenis makanan dan bahan memasak yang meninggalkan bermacam-macam bau kurang enak. Ia bukan sekadar membantutkan selera tetapi juga boleh merosakkan kualiti makanan.

Nak kurangkan bau yang tidak enak dalam peti ais? Lima bahan ini pasti membantu.

1. Baking Soda
Untuk menghilangkan bau dari peti sejuk, anda boleh taburkan baking soda di tempat-tempat penyimpanan atau boleh juga memasukkan baking soda di dalam
bekas atau tupperware kecil yang terbuka. Baking soda juga boleh di larutkan dengan air dan gunakan untuk membersihkan peti sejuk.

2. Oatmeal

Sediakan sebuah mangkuk yang diisi dengan oatmeal. Lalu masukkan ke dalam peti sejuk. Dengan cara ini, bau tak sedap di dalam peti sejuk boleh di
kurangkan atau hilang sama sekali.

3. Biji Kopi

Letakkan biji kopi di beberapa sudut dalam peti sejuk anda. Dalam beberapa hari, bau peti ais anda akan hilang dengan sendirinya.

4. Arang

Anda boleh menyimpan beberapa potong arang di dalam sebuah bekas terbuka dan letakkan ke dalam peti sejuk.

5. Lakukan tindakan pencegahan mudah iaitu cuci dahulu sayuran atau buah yang akan dimasukkan ke dalam peti sejuk dan pisahkan bahan-bahan makanan ke dalam kotak atau bekas tertutup.


Panadol Tiruan? Wanita Ini Terkejut, Nasib Baik Tak Sempat Makan.

Siapa yang tak terkejut apabila mendapati ubat yang dibeli adalah tiruan.

Itulah situasi yang dihadapi oleh pengguna facebook, Rashidah Ahmad yang berkongsi mengenai ubat panadol yang didapatinya tiruan.

Nak tahu lanjut ikuti perkonngsian ini.

PANADOL FAKE

semalam sis beli panadol actifast kat kedai aceh.. sbb kat speedmart semua yilek.. sekali mula pegang dah rasa pelik sbb packaging dia tak kemaih langsung.. tak macam selalu..

bila bukak ja, pegang tablets tu dah rasa tak best sbb dia berdebu.. hangpa tengok la bentuk dia tu.. macam guna acuan cincai cincai..

akak pun amek gambaq ni dan send pada client akak.. dia kerja QC kat glaxo yg buat panadol ni.. dia kata jangan makan sbb fake panadol ni.. mujoq la sis tak makan malam tadi..

hati2 hangpa.. skrg ni banyak sgt benda fake.. sampai ke ubat ubatan pun depa sanggup demi kaut untung besaq .

Sumber: Rashidah Ahmad


Tak Sangka Ada Pelajar Jatuh Jejantas Sekolah, Wargamaya Titip Doa.

Terkini media sosial melaporkan seorang pelajar tingkatan dua patah bahagian pinggang akibat terjatuh dari jejantas setinggi kira-kira 10 meter di sekolahnya di sini hari ini.

Insiden itu telah mengejutkan ramai pihak apabila pelajar sekolah menengah itu jatuh dalam jarak yang tinggi di jalan raya.

Memetik laporan utusan Malaysia, kejadian itu berlaku pada  7.30 pagi itu dipercayai setelah pelajar selesai mengikuti bacaan Yasin.

Menurut Ketua Polis Daerah, Superintenden Hanyan Ramlan,  kemudahan jejantas itu merupakan laluan warga sekolah untuk ke blok akademik yang terletak di seberang jalan.

“Mangsa yang terjatuh ke jalan raya segera dibawa ke Unit Kecemasan Hospital Kemaman untuk mendapatkan rawatan.

“Siasatan terperinci masih dilakukan dan kita meminta orang ramai tidak membuat sebarang spekulasi berhubung kejadian itu.”

NETIZEN TITIP DOA

Akibat kejadian itu, rata-rata wargamaya mendoakan agar pelajar itu selamat dan tidak berlaku kecederaan serius. Melihat mangsa dalam keadaan terbaring di atas jalan, ramai yang meluahkan rasa sebak melihat kejadian itu.


Rupanya Semai Daun Bawang Guna Botol Lagi Mudah Nak Subur.  Tak Perlu Tanah, Wanita Ini Tunjukkan Caranya.

Biasanya apabila kita beli botol air plastik untuk minuman sudah tentu sudah habis kita buang.

Sebenarnya bagi yang suka bercucuk tanam banyak faedahnya jika simpan botol air minuman ini.

Hanya menggunakan bekas minuman plastik ini, boleh digunakan sebagai tapak semai untuk tanaman. Tak perlu guna tanah hanya menggunakan air sahaja.

Sebagaimana cara yang dikongsi menerusi facebook milik Cici Cikyah. Seterusnya ikuti caranya.

Daun bawang yang disemai dengan menggunakan botol.

Cara penyediaan;

Potong bahagian atas botol sedikit dan di isi dengan air sampai paras yang dipotong.

Bawang diletakkan diatas permukaan botol tu. Letak ditempat yang redup.

Biar sehingga akar keluar. Bila air kurang tambahkan air. Insya allah akan keluar daunnya.

Potong sedikit bahagian tunas dan letak sebiji diatas permukaan botol tu.

Jika sudah keluar lebat, potong daunnya tinggalkan 1 inci dri ubi bawang. Kena penuhkan airnya. Selagi akarnya ada.

Tak letak baja cuma bila air kurang , tambah air je.

Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Sederhana Saja Hidup Ini..”-Perkongsian Wanita Ni Tarik Perharian Warganet!

Bila berlaku kematian, tidak dinafikan pembahagian dan pengurusan harta pusaka merupakan satu perkara yang menjadi isu dalam sesebuah keluarga. Apatah lagi bila perginya seorang ayah iaitu pencari nafkah yang lazimnya hidupnya mencari rezeki dan mengumpul harta untuk kesenangan keluarga dan anak-anaknya.

Pun begitu, kehilangan orang tersayang bukanlah suatu perkara yang mudah untuk diterima oleh mana-mana individu, namun ia harus jua ditelan dengan reda.

Berkongsi detik itu seorang anak ini turut terpanggil untuk menulis berkenaan ayahnya meskipun hidup sederhana tanpa meninggalkan harta namun ada satu perkara yang lebih bermakna buat meraka adik beradik.

Ini perkongsiannya.

Abah meninggal sedikit pun tak meninggalkan harta. ASB ada dalam RM50. Tabung Haji tak sampai pun seratos. Ada pun cuma tanah felda yang sudah tukar nama pada anak-anak.

Motor kereta semua dah dijual masa arwah sakit.

Kami anak-anak mencari harta sendiri dengan usaha sendiri. Nak harap harta warisan, lagilah tak ada. Arwah atuk cuma penoreh getah estet.

Tapi ada baiknya.

Abah begitu saja sepanjang hayatnya.

Begitulah, tak kaya tak miskin tapi tetap ada makan, rumah tempat berteduh, anak-anak semua habis sekolah dengan baik, semua bekerja dalam bidang masing-masing.

Tak ada kereta mahal-mahal, tak ada rumah macam istana

Tetapi kalau sorang susah adik beradik datang kerumun, Mak dan abah cukup ajar soal tolong menolong.

Sederhana saja hidup ini. Pemergian abah sehelai sepinggang.Begitu juga harta dunianya

Betul juga, berpenat-penat untuk dunia konon untuk kesenangan anak-anak.

Entahlah anak-anak bila dah besar tak tau ingat ke kita atau tidak. Bila kita meninggal semua bergaduh pasal rumah dapat pada siapa, last-last urusan dunia sangkut. Urusan akhirat pun sama.

Hujung-hujung  hidup ni mati saja. Tak ada apa pun kan.

Ada baiknya penat buat ibadat dari penat kumpul harta dunia, last-last mati mengejut.


Isteri Ibarat ‘Jantung’ dalam Keluarga. Mereka Bahagia, Rumahtangga Berjaya!

Siapa je tak tak impikan untuk memiliki keluarga yang harmoni dan bahagia tanpa sebarang sengketa kan?

Demi untuk mencapai tahap itu, setiap dari ahli keluarga haruslah memainkan peranan masing-masing untuk menerapkan rasa kasih sayang dan cinta antara satu sama lain, terutamanya watak utama dalam keluarga iaitu ibu dan ayah.

Ada yang pelik kena saya selalu duk bahagiakan isteri.

Saya tak manjakan isteri tetapi nak taknak saya kena cari juga cara macam mana untuk bahagiakan dia.

Ada masa saya akan biarkan isteri saya berehat dan bersantai santai.

Saya akan jaga anak
Saya akan mop lantai
Saya akan cuci tandas
Saya akan buat semuanya

Asalkan isteri saya boleh melepaskan kepenatannya.

Kenapa? Kerana saya nak dia merasa bahagia.

Kenapa saya nak isteri saya merasa bahagia? Kerana isteri adalah jantung dalam rumah saya.

Bila isteri saya tak bahagia
Anak anak akan ikut tak bahagia

‘Emotional state’ seorang isteri dan ibu boleh berjangkit dan mempengaruhi ’emotional state’ anak anaknya sekali

Emak serabut, anak anak pun jadi serabut
Emak pemarah, anak anak pun jadi mudah marah
Emak gelisah, anak anak pun jadi mudah gelisah

Untuk saya jadi bahagia, saya perlukan anak yang bahagia
Untuk saya bahagia, saya perlukan rumah yang bahagia
Untuk ada anak anak dan rumah yang bahagia tak lain tak bukan saya perlukan seorang isteri yang bahagia

Kenapa?

kerana hanya isteri yang bahagia boleh melahirkan dan membentuk anak anak yang tenang dan bahagia

Itulah kenapa di dalam Islam menjaga ketenangan hati isteri adalah sejenis nafkah juga kerana ianya adalah keperluan sebuah keluarga bahagia

Taufiq Razif
Happy Wife, Happy Life


Jangan Buat Main Bila Isteri Merajuk Kepada Suami. Ikuti Penjelasan PU Salman

Kehidupan suami isteri pastinya ada pasang surutnya dalam sebuah perkahwinan. Ada kalanya suka dan duka. Lumrah, isteri merajuk kepada suami. Mungkin sekadar merajuk manja. Namun, hakikatnya tanpa sedar merajuk ini ada tiga jenis yang para isteri kena tahu.

BENARKAH ISTERI MERAJUK ITU HARAM DAN DERHAKA

Saya ada baca fb seorang penasyid yg sy minat suara dan lagu2nya mengatakan isteri merajuk itu berdosa dan derhaka. Derhaka dlm fekah disebut nusyuz. Sebenarnya merajuk ada tiga jenis.

MERAJUK YG HARUS

Pendam rasa hati, muka sedih dan kecewa dan kata2 lembut emotional . Ini adalah fitrah manusia . Allah swt berfirman:

وَلَقَدْ نَعْلَمُ أَنَّكَ يَضِيقُ صَدْرُكَ بِمَا يَقُولُونَ (97)

Dan sesungguhnya kami mengetahui sesungguhnya engkau berasa sempit dadamu (sakit hati) kerana apa yg mereka ucapkan . 97 : Al-Hijr

Nabi saw pun ada rasa disakiti hatinya apatah lg sang isteri manusia biasa.

Kadang2 dgn merajuk sebegini suami baru perasan suami telah menyakiti isteri.

MERAJUK YG DOSA TAPI TAK NUSYUZ

Kata2 yg menyakiti suami seperti herdik, meninggi suara, hempas pintu dan seumpanya. (Rujuk nas kitab dibawah)

MERAJUK YG HARAM DAN NUSYUZ (DERHAKA)

Enggan bersama tanpa sebab yg dibenarkan dan keluar tanpa izin suami .

وقال الخطيب الشربيني في “مغنى المحتاج” (3/ 259 ط/ دار الفكر): [وَالنُّشُوزُ هُوَ الْخُرُوجُ مِنْ الْمَنْزِلِ بِغَيْرِ إذْنِ الزَّوْجِ لا إلَى الْقَاضِي لِطَلَبِ الْحَقِّ مِنْهُ، وَلا إلَى اكْتِسَابِهَا النَّفَقَةَ إذَا أَعْسَرَ بِهَا الزَّوْجُ، وَلا إلَى اسْتِفْتَاءٍ إذَا لَمْ يَكُنْ زَوْجُهَا فَقِيهًا وَلَمْ يَسْتَفْتِ لَهَا، وَكَمَنْعِهَا الزَّوْجَ مِنْ الاسْتِمْتَاعِ وَلَوْ غَيْرَ الْجِمَاعِ لا مَنْعِهَا لَهُ مِنْهُ تَدَلُّلا، وَلا الشَّتْمُ لَهُ، وَلا الإِيذَاءُ لَهُ بِاللِّسَانِ أَوْ غَيْرِهِ بَلْ تَأْثَمُ بِهِ،

Imam Khatib asSyarbini menyebut dlm kitab Mughnil Muhtaj:

Derhaka isteri adalah 😕

1. keluar rumah tanpa izin kecuali 3 sebab a) jumpa Qadi utk minta hak dr suaminya b) berkerja bila suami tak mampu c) jumpa mufti utk tanya hukum.

2. Isteri tidak mahu permintaam suami utk bercumbu walaupun tak sampai tahap jimak. Kalau menolak kerana bermanja2 takpa.

Tidak dikira nusyuz (derhaka) apabila isteri maki hamun, atau menyakiti dgn lidah atau sebagainya walaupun ianya berdosa.

Bila disebut derhaka ianya sudah menjadi dosa besar dan gugur nafkah dr suami. Maka bukanlah semua merajuk itu dilarang. Malahan setengahnya baik utk menyedari suami.


Awas, 6 Bahaya Di Dapur Yang Kita Tak Jangka. Ibu-Ibu Please Alert!

Dapur memang menjadi lokasi kegemaran semua ahli keluarga. Sambil memasak atau makan sambil berbual-bual. Tapi sekiranya di dalam rumah ada anak kecil, kawasan dapur boleh jadi tempat yang berbahaya buat mereka.

Ada banyak peralatan yang jika terdedah boleh membahayakan mereka. Jadi sebelum terjadi perkara memudaratkan ambil langkah berjaga-jaga. Peralatan berikut yang mungkin tak berbahaya pada orang dewasa tapi sebaliknya bagi kanak-kanak.

1. Ketuhar dan dapur gas

Kedua peralatan ini mempunyai punat yang diputar mahupun kekunci yang ditekan. Sebagai langkah keselamatan, pastikan suis yang menghubungkan peralatan elektrik ini dicabut bagi memastikan aliran elektrik tidak mengalir walaupun peralatan elektrik tersebut tidak digunakan.

2. Objek panas

Jangan biarkan anak-anak, terutama bayi berada dalam jarak yang mudah menyentuh benda panas, termasuk pintu ketuhar. Gunakan kain pengalas khas untuk mengangkat peralatan memasak yang panas. Jangan biarkan si kecil mengangkat peralatan yang panas.

Fizikal mereka yang masih kecil mungkin tidak bersesuaian untuk mengangkat benda yang panas dan sekaligus boleh mendatangkan kecederaan. Sentiasa ingatkan anak-anak agar menjauhkan diri dari perkakasan dapur yang panas seperti ketuhar, kuali, periuk nasi dan sebagainya.

Ingatkan mereka bahawa makanan yang keluar dari microwave itu panas dan boleh mencederakan walaupun ia kelihatan tidak panas.

3. Peralatan dapur yang berat dan tajam

Peralatan berat dan tajam di dapur, seperti alat parutan, pisau, pembuka tin, dan sebagainya sememangnya boleh mendatangkan kecederaan jika tidak digunakan dengan betul.

Usah biarkan anak-anak anda menggunakan peralatan ini. Jika mereka memerlukan pisau, sebaiknya beri pisau plastik yang tidak tajam sekiranya mereka ingin membantu anda memotong ketika hendak memasak.

4. Peralatan elektrik

Pastikan anda telah mencabut kabel elektrik setelah digunakan, dan jangan biarkan kabel itu terjuntai dan mudah dicapai oleh si kecil. Baca dengan hati-hati dan ikuti semua panduan penggunaan perlatan elektrik di dapur.

5. Lantai

Lantai dapur tidak terkecuali dari berlakunya kemalangan. Kebiasaannya, lantai dapur menggunakan jubin. Tumpahan air, sisa makanan atau keadaan lantai yang baru lepas dibersihkan boleh menyebabkan permukaan licin dan anak mudah tergelincir.

Oleh itu, jangan biarkan anak-anak berlari-lari di dalam dapur. Selain itu, segera bersihkan lantai jika terdapat sebarang kekotoran, sisa makanan mahupun air yang tertumpah.

6. Produk pembersih, bahan kimia

Kita selalu menyimpan bahan-bahan pembersih dan juga semburan untuk menghapus serangga di bahagian dapur. Pastikan menyimpannya dengan selamat dan tempat yang tidak boleh dicapai oleh anak kecil. Jika disentuh atau dimasukkan dalam mulut sudah tentu boleh menjejaskan kesihatan mereka.

Akhir sekali, perlu diingat bahawa anak-anak kecil gemar bereksperimen dan mencuba pelbagai perkara yang berada di sekeliling mereka. Mereka kreatif dan selalu ingin tahu berbagai hal yang mungkin tidak diketahui tentang bahaya sesuatu peralatan tersebut.

Untuk keselamatan, jangan sekali-sekali meninggalkan anak anda sendirian di dapur bagi mengelakkan perkara yang buruk daripada berlaku.


Sahabat Baik Bersama Di Masjid, Amalan Penuntut USAS Raih Perhatian.

Hati ibu ayah mana yang tidak syahdu dan pilu apabila anak tersayang pergi dijemput Sang Pencipta pada usia yang muda.

Dalam ajaran Islam, apabila seseorang menerima berita kematian kita harus reda dan terus bersabar dengan titipan takdir.

Kejadian nahas yang berdekatan dengan Terowong Menora, Perak semalam sungguhkan apabila lima pelajar yang rentung dalam nahas di Kilometer (KM) 245.2, Lebuhraya Utara Selatan (PLUS) arah utara.

Namun siapa sangka, kematiannya itu dimuliakan dengan amalan mereka semasa hidup.

Memetik laporan Harian Metro, bahawa empat daripada lima mangsa nahas terowong menorah ini dikatakan sering kelihatan mengunjungi masjid termasuk melazimi iktikaf pada 10 malam terakhir bulan Ramadan yang lalu.

Perkara itu diakui oleh Muhamad Akmal Norazli, 22, yang sering melihat Iqbal Hasnun Halimi, 23; Muhammad Nasrun Aidol Munir Akbar, 22; Muhammad Nabil Haikal Muhammad Fariz, 19; dan Ahmad Akmal Ahmad Mokhlis, 20, mengunjungi Masjid Raja Permaisuri Bainun di Universiti Sultan Azlan Shah (USAS), di sini.

Muhamad Akmal berkata, Iqbal Hasnun dan Muhammad Nasrun Aidol sememangnya rakan baiknya yang kedua-duanya disifatkan mudah membantu orang dalam kesusahan, manakala Muhammad Nabil Haikal dan Ahmad Akmal adalah jiran bilik di asrama penginapan.

Katanya lagi ketika ditemui selepas menunaikan solat jenazah di Masjid Raja Permaisuri Bainun USAS, empat daripada mereka adalah jemaah tetap di masjid ini biarpun seorang daripada lima mangsa itu iaitu Ahmad Naim Najmi Ahmad Hafizan kurang dikenali. Namun mungkin arwah juga kerap mengunjungi masjid bersama dengan empat kawan itu tanpa disedari.

“Apa saya pasti, empat daripada mereka memang kerap datang ke masjid walaupun sebelum memasuki bulan Ramadan yang lalu dan biarpun mereka tiada sebarang jawatan dalam pengurusan masjid. Apatah lagi, pada 10 malam terakhir Ramadan lalu sebelum cuti Aidilfitri.

“Ketika itu saya sendiri nampak empat dari mereka turut sama menunaikan ibadat iktikaf dan Qiamullail dengan tidur di masjid ini,”

Solat jenazah Ahmad Naim Najmi dan Ahmad Akmal ditunaikan oleh ratusan jemaah terdiri daripada pelajar serta kakitangan USAS selepas selesai menjalani proses bedah siasat serta identiti dikenal pasti dengan tepat.

Solat selesai disempurnakan jam 9.05 malam tadi sebelum dua jenazah berkenaan dibawa ke kampung halaman masing-masing bermula jam 9.20 malam.

Sumber: Harian Metro dan Foto:  Muhammad Hanif Ruslan


Doktor Ni Kongsikan Cara Berjaya Turunkan Kg Walaupun Masih Menyusukan Anak. Memang Berhasil!

Kebanyakkan antara kita, bila masih tempoh menyusuhkan anak mesti rasa seakan takut untuk berdiet. Bimbang dengan berdiet akan memberi kesan kuantiti susu berkurangan. Jadi agak sukar untuk mengawal berat badan untuk kembali kurus hingga terpaksa bertabah selama 2 tahun atau sehingga anak tidak menyusu lagi.

Namun melalui perkongsian daripada doktor ini yang telah pun membuktikan berjaya untuk berdiet tanpa tidak memberi kesan kepada anaknya yang sedang menyusu badan ini wajar dicontohi.

Jom ketahui lanjut melalui perkongsiannya sebagaimana di akaun ignya.

Gambar kiri tu lah saya kurang dari setahun lepas! Berat sebelum 92kg dan sekarang dah 62kg.

Rupa-rupanya senang sangat nak turun berat ni dengan atkins.
Sekarang ni memang jenuh la menjawab dengan sedara mara sahabat handai macamana boleh turun banyak ni.

Apa exactly diet method yang saya buat eh.

Jawapannya: atkins diet phase 4 + occasional intermittent fasting + calories deficit

Kenapa atkins phase 4 and not phase 1? Becauseee im still breastfeeding.

Ada yang tanya tadi saya ambil nasi ke tak. YES i do, sebab at the same time kena monitor my breastmilk supply. Usually at least 1 portion per day(sesenduk penuh)-tapi ni bergantung pada ibu ye, lain ibu lain requirement. I want to make a confession,
malu nak ngaku yang 92kg bukanlah berat terberat saya. Tapi..sebenarnya..100kg

Why oh why..

100kg masa saya pregnant anak kedua saya last year. Yes i reached 3 angka..a number i wasnt proud of. Macam tak percaya! Lepas bersalin turun 8kg, je! Tolak baby placenta water retention etc. Lepas pantang pon turun ke 87kg je tak silap. Tak banyak pon.

Sebab tu kena ada langkah gerak gempur, i have to actively intervene.

Tapi…saya sabar tunggu baby sampai 6 bulan exclusive bf dulu. Lepas tu baru saya slow2 fikir nak diet since baby pon da start solid. InsyaAllah if ada ilmu, ada sistem, fully breastfeed sampai 2 tahun not a problem.

PENTING! Kena fikirkan baby, no matter what baby is a priority!

Pernah kurus

Saya pernah kurus(spt dalam gambar 55-60kg) masa zaman belajar. To be honest ive been struggling with my weight ever since sekolah rendah. Motivasi saya ialah diri saya sendiri!

Ada sekali tu pesakit nak buat appointment dan dia call dan kata nak dengan doktor yang gemuk tu. Selama ni ada je orang kata saya gemuk (not in a body shaming way) tapi ntahla..start dari situ macam dicabar. Nak jadi penyebab kot. End up secara tak langsung pesakit tu beri motivasi hebat! Motivasi ni sangat-sangatlah penting untuk buatkan kita konsisten k?


Lelaki Ini Kongsi Petua Nenek Teknik Dan Rawat Daun Kunyit Dan Kesum Jadi Makin Subur Dan Daun Makin Lebat.

Pokok kunyit dan kesum adalah antara tananam yang wajib ada di setiap rumah. Kekerapan digunakan dalam masakan menjadikan tanaman ini popular di kalangan mereka yang bercadang untuk menanamnya di halaman rumah.

Namun, bukan mudah sebenarnya untuk pastikan pokok subur dan tiada serangan serangga.

Menarik perkongsian ini apabila menggunakan petua neneknya cara keratan dapat membantu memastikan pokok kunyit dan kesum kembali subur. Ikuti perkongsian beliau.

Teknik Kerat Kunyit Dan Kesum Bantu Suburkan Tanaman.

Kali ni, nak kongsikan satu tips daripada nenek berkaitan dengan teknik keratan. Dulu-dulu nenek amalkan shingga ke hari ini, dia turunkn ilmu sikit-sikit  kat cucunya yang ni.

DAUN KUNYIT

Situasi nya begini. Saya bagitau nenek. Ramai juga sblum ni saya lihat mslah shbat2 berkaitan dengan daun2 kunyit yang rosak, kekuning kuningan.

Maklum la lagend. Sempoi ja nnek jwab. Kerat la kesemua daun tu. Jika belum ada keperluan nak guna. Dengan cara ni, akan memberikan peluang untuk pucuk baru tumbuh dalam kadar segera. Saya cuba 1 minggu lepas. Ya. memang betul. Ni teknik nenek. Mungkin ada faktor2 daripada aspek ilmiah. Cuma ini saya kongsikan cara orang dulu2.

Cara & tahap keratan ada pda gmbar ya. Seronok la dapat blajar scara langsung dripada atok nenek kita. Di samping kita ada menggunakan baja yang juga membantu tnaman kita.

DAUN KESUM

Ni saya tunjukkan kesum saya. Yang dh pun berumur 5 bulan. Kerat, lebat, kerat, lebat, mcm tu la sampai petang ni. Petang ni saya kerat untuk rendam batang tu dan tanam semula nanti.

Jangan takut kerat. Selagi nyawa dikandung badan, tuah tidak akan menderhaka. Ehhh. Dh salah ni. . Selagi akar aktif. InshaaALLAH selepas kita kerat mcm dalam gambar tu.

Selamat mencuba!


Cara Wanita Ini DIY Langsir Tingkap Dan Sinki Lagi Mudah Dan Murah. Bajet Hanya RM20 Jer. Ikutii Caranya.

Biasanya untuk susun atur kediaman faktor yang paling penting kita fikirkan adalah soal kewangan. Nak tukar kain langsir dan susun atur ruang dapur tentu melibatkan kos ratusan ringgit.

Tapi sebaliknya, bagi wanita ini. Menariknya hanya menggunakan kain semeter RM2.80, mampu menjadikan ruang dapurnya kelihatan cantik dan kemas!

Bagi nak mencantikkan ruang dapur hujung minggu ni, apa kata cuba cara wanita ini, hanya RM20 aje.

Ikuti perkongsian ini.

Penyakit saya tak boleh tengok rumah bersepah atau nampak serabut kat mata. Biar lah orang nak kata dapur saya tak ada kitchen cabinet or table top, saya tetap nak rumah sya bersih dan kemas. Walaupun simple. Tak semestinya tak ada table top, tak ada kabinet tka boleh susun atur barang-barang dengan baik dan tak nampak kemas

Nak mengemas bahagian dapur paling mencabar, tambah-tambah bahagian bawah sinki, lebih lagi untuk rumah yang tak de kabinet macam rumah saya, tapi bukan jadi alasan untuk saya mengalah. Saya tetap memikirkan sesuatu, apa yang patut saya buat untuk tutup bawah sinki supaya nampak lebih kemas. Biar tak cantik, biar simple, janji saya selesa

Pada mula nya saya nak tempah langsir untuk bawah sinki, tapi bila di pikir-pikir, apa kata saya cuba untuk diy sendiri, beli kain cotton yang cuma harga rm2. 80 semeter. Macam-macam corak dan warna boleh pilih.
Paling best modal sangat jimat tak sampai RM20 pun beli kain untuk bawah sinki dan untuk langsir tingkap 2 panel.

Semua barang barang boleh dapatkan kat kedai kain dan DIY

BAHAN BAHAN DIPERLUKAN UNTUK BUAT LANGSIR BAWAH SINKI

1 keping kain ukuran 2 Meter (1 meter rm2. 80)
1 batang Curtain Bar (rm 4)
Penyakut (RM 3.50)

BAHAN BAHAN DIPERLUKAN UNTUK BUAT LANGSIR 2 PANEL

2 keping kain. Ukuran labuh 2meter untuk sekeping (labuh ikut tingkap masing-masing)

Mudah dan ringkas kan. Nak seribu daya, tak nak seribu dalih.

Abaikan mereka yang tak suka rumah yang tak ada kitchen cabinet. Yang penting rumah kita bersih, setiap hari mengemas, kita gembira

Nanti ada rezeki boleh tukar warna kain.

Ringkas dan jimat. Apa lagi, hujung minggu ni boleh susun atur dapur untuk jadi lebih cantik.


“Lagu Semakin Di Cipta Oleh Daddy, Tapi Ibu Di Cipta Untuk Daddy.” Pujuk Isteri Kecewa, Kapsyen Shuib Sepahtu Tarik Perhatian.

Anugerah Juara Lagu (AJL) ke 33melabuhkan tirainya ahad yang lalu. Namun sehingga kini ia masih diperkata oleh netizen. Antara 12 lagu yang dipertandingkan, lagu yang dinyanyikan oleh Siti Sarah Raisuddin antara yang disebut-sebut memiliki kelebihan untuk memenangi anugerah pada malam tersebut.

Namun tanggapan ramai meleset bila mana gagal tersebut gagal membawa pulang sebarang gelaran.

Disebalik kekecewaan tersebut, tulang belakang dan juga penyokong kuat kepada Siti Sarah pastinya adalah suaminya, Shuib Sepahtu.

Di dalam perkongsiannya di instagram, pelakon dan pelawak ini cuba memujuk hati isterinya yang kecewa. Namun kata-kata Shuib walaupun dalam nada gurau, namun sangat sweet.

“Terima kasih diatas segala sokongan dan doa utk kami sepanjang di AJL33,,,Berada dipentas Final sudah satu kemenangan buat kami.

“Ok ibu nak tau tak apa perbezaan lagu Semakin dgn U?Lagu Semakin di CIPTA oleh Daddy,Tp Ibu di CIPTA utk Daddy…. cia!!!!!!!

“Insyaallah kita jumpa tahun depan,,,Amin… Tahniah kepada semua barisan pemenang utk AJL33,”tulis Shuib dikapsyennya.

Para pengikut Siti Sarah turut memberikan kata-kata semangat supaya tidak putus asa.


Guna 3 Bahan Ini Jika Mahu Wajah Naik Seri & ‘Pinkish’. Kena Cuba Ni!

Wanita zaman dahulu menggunakan bahan semula jadi untuk mengekalkan kecantikan dan kesihatan diri.  Berbeza dengan wanita sekarang yang lebih banyak bergantung kepada produk moden berasaskan bahan kimia. Mungkin kerana mereka malas dan berasa leceh bila perlu membuat sendiri produk berkenaan.

Tapi apabila lihat perkongsian Afieyza Aleeschaylee rasanya ramai yang akan berubah fikiran.

Mengamalkan susu kunyit badam madu wajahnya tampil berseri dengan kesan ‘pinkish’ yang diidamkan kaum hawa. Petua yang diamalkan itu menurutnya adalah amalan orang tua dulu kala bagi menaikkan seri wajah.

Katanya untuk wajah berseri dari luar, dalaman juga perlu dijaga dan dirawat. Salah satu caranya dengan mengamalkan petua ini.

Hai kesayangan semua. Okey afiey dah janjikan ni lah minuman kegemaran Afiey kat umah tau. Bukan je cantik luar tapi dalaman pun cantik, cerah berseri ” pinkish ” dari dalaman.

Petua nenek-nenek dulu naikkan seri wajah. Nah korang cubalah dan rajin-rajin tau, confirm bangun pagi nampak muka wowwww!!

Afiey suka minum sebelum tidur lagi-lagi waktu datang bulan. Selamat mencuba dan SHARE! Biar umur masuk 30 tahun janji tetap 19 tahun kan.

Susu Kunyit Badam Madu

Bahan – bahan :

Susu rendah lemak

1 inci kunyit ditumbuk kasar

2 sudu madu

3 biji badam ditumbuk kasar

Cara membuat:

Amalan

Minum dua kali seminggu sebelum tidur. Boleh diamalkan waktu datang bulan.

Jika mahu dijadikan minuman harian, jangan letak kunyit.


Kerajaan Benarkan Pengeluaran KWSP RM10 Ribu, Rakyat Luah Rasa Syukur!

Rakyat Malaysia sekali lagi tarik nafas lega setelah mendengar pengumuman dari Perdana Menteri sebentar tadi tentang pengeluaran khas KWSP sebanyak RM10,000 untuk pencarum KWSP.

Menerusi sidang media yang disampaikan oleh Perdana Menteri, Datuk Seri Ismail Sabri Yaakob sebentar tadi, beliau berkata berdasarkan dapatan kajian dalam situasi pandemik ini, ada keluarga yang masih terkesan dari segi ekonomi, hilang pendapatan dan sedang membina mula kedudukan.

Bagaimanapun, penjelasan lanjut tentang pengeluaran KWSP ini akan disampaikan oleh Menteri Kewangan Malaysia nanti.

Pada masa yang sama, beliau berkata keputusan kali ini amat sukar kerana ia melibatkan simpanan hari tua rakyat Malaysia. Namun, pengeluaran khas ini merupakan jalan tengah untuk mengimbangi keperluan mendesak sekarang dan penyimpanan pada masa hadapan.

Walaupun kerajaan telah memberikan kebenaran untuk pengeluaran kali ini tetapi beliau merayu kepada para pencarum supaya mengekalkan simpanan kecuali apabila berdepan dengan keadaan yang mendesak.

“Walaupun kerajaan berikan kebenaran untuk pengeluaran khas KWSP ini, namun saya merayu kepada para pencarum supaya mengekalkan simpanan mereka kecuali keadaan benar-benar mendesak.

“Saya berharap para pencarum buat pertimbangan sewajarnya sebelum melakukan pengeluaran demi masa depan,” katanya.

Sebelum ini kerajaan telah membenarkan pengeluaran Caruman Kumpulan Wang Pekerja (KWSP) sebanyak 3 kali melalui skim iaitu I-Lestari, I-Sinar dan I-Citra bermula sejak perlaksanaan Perintah Kawalan Pergerakan(PKP) dari tahun 2020 hingga 2021.

Sehubungan itu, tambah Ismail, perincian pengeluaran khas tersebut akan ditetapkan oleh Kementerian Kewangan (MOF) serta KWSP sendiri nanti.

Meneliti di ruangan komen, rata-rata rakyat Malaysia ucap rasa syukur berikutan pelbagai urusan yang memerlukan wang masih lagi tertunda akibat ujian yang melanda negara kita baru-baru ini.


Jus Pandan Boleh Bantu Turunkan Darah Tinggi Dan Kencing Manis Tapi Ada Caranya. Pakar Kimia Jelaskan Lanjut.


Kopi Bagus Untuk Kesihatan Tapi Jangan Berlebihan. Take Note Nasihat Dr Ini.

Di Malaysia, terdapat dua spesies pokok kopi yang utama, iaitu Coffea arabica dan Coffea robusta. Robusta adalah kopi yang mempunyai kandungan kafein yang lebih tinggi. Ia lebih pahit dan lebih berasid.

Kopi bagus untuk kesihatan terutamanya.

1. Rendahkan risiko mendapat diabetes mellitus.
Dalam kajian yang diterbitkan dalam
Archives of internal Medicine pada tahun 2009, mendapati pengambilan kopi sebagai minuman harian dapat merendahkan risiko mendapat diabetes sebanyak 7%.
Kopi mengandungi polyphenol, chlorogenic acid dan caffeic acid yang bersifat antioksidan yang membantu dalam mengawal kadar gula dalam darah.

2. Rendahkan risiko mendapat penyakit Alzheimer’s dan Parkinson
Dalam kajian diterbitkan dalam journal Nutrition, dikatakan peminum kopi mempunyai 65% lebih rendah berbanding dengan orang yang tidak minum kopi untuk mendapat penyakit Alzheimer dan Parkinson.

3. Bertindak seperti stimulant yang merangsang fungsi otak.
Kopi mengandungi kafein yang mampu meningkatkan kemahiran berfikir. Kafein juga meningkatkan kemampuan fizikal seseorang bagi mengelakkan cepat rasa letih dan lesu.
Kopi juga memberikan kesan positif terhadap mood seseorang dan mengelakkan penyakit kemurungan.

4. Bertindak sebagai anti-keradangan bagi mengelakkan kesan anti- penuaan
Proses penuaan adalah proses yang melibatkan keradangan. Pengambilan kopi secara rutin mampu melambatkan proses ini kerana antioksidan yang dimilikinya.
Sebagai kesimpulan, amalan meminum kopi setiap hari baik untuk kesihatan, namun tetap harus berhati- hati dengan pilihan kopi.

Elakkan kopi 3 in 1, dan pilihlah serbuk kopi atau biji kopi yang perlu di brew sendiri. Hal ini dapat memaksimakan manfaat kopi yang diminum.
Ambillah kopi secara bersederhana. Dos kafein yang disarankan adalah sebanyak 400 mg sehari sehari.
Semoga bermanfaat.

Sumber: Dr Zubaidi Hj Ahmad

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Jaga Kesihatan Keluarga Dengan Limau Kasturi! Fakta Dari Sudut Sains Dah Terbukti, Rugi Kalau Tak Amalkan.

Jika disebut khasiat lemon, seakan semua sedia maklum. Memandangkan sering disebut sebut antara kita, namun bila ditanya tentang manfaat limau kasturi mungkin tidak ramai yang tahu selain hanya digunakan untuk dijadikan perisa minuman yang menyelerakan atau pun sebagai sebahagian ramuan sambal belacan yang memberi rasa enak.

Tak sangka limau kasturi yang selama ini sering digunakan untuk dijadikan air minuman atau pun sebagai penyedap sambal belacan rupanya mengandungi banyak khasiatnya.

1. Kandungan phloretin jauh lebih bagus dari epal. Mengandungi aktiviti antioksidan yang jauh lebih tinggi berbanding green tea.

Phloretin biasanya di dapati di dalam buah epal, sebahagian limau tropika dan teh rooibos. Namun kajian mendapati bahan ini banyak terdapat pada limau kasturi atau limau sambal.

Bila disebut teh hijau, kebanyakan kita akan sebut “minum teh hijau”, tapi limau kasturi sebenarnya lebih bagus dari green tea.

2. Vitexin ni juga bahan yang bagus ada dalam buah limau kasturi. Selalunya ia hanya dijumpai dalam ‘hawthorn berry’. Ianya digunakan untuk rawatan jantung dan kanser.

Surprisingly vitexin ini banyak dalam limau kasturi.

3. Sesuai sangat untuk orang perempuan yang suka nampak cantik sebab dalamnya ada Ferulic Acid. Asid ini bagus untuk hilangkan kedut pada kulit dan perlahankan proses penuaan. Ia membina kolagen, meremajakan kulit, dan meningkatkan tekstur kulit secara keseluruhan.

Untuk kaum lelaki nak kuatkan jantung pun bagus makan limau kasturi ini.

Sebab itu, petua orang tua tua kata “sebelum makan daging, perah limau dahulu atasnya”
Memang betul! Sebab, ia potong lemak. Ia akan menurunkan kadar kolesterol.

Kalau kandungan creatinine kita tinggi dalam badan, ianya akan merosakkan buah pinggang. Dengan mengamalkan limau kasturi, ia akan membantu menurunkan creatinine.

Mengetahui hal ini, Puan Noriza Rahman pula telah berkongsi cara penyediaan minuman yang berkhasiat dengan  menggunakan limau kasturi. Jom semak cara penyediaannya itu.

Hari ni meqza nak kongsikan cara menyediakan minuman untuk menurunkan kadar kolesterol dalam badan dengan minuman air limau kasturi.

Bahan-bahan

Satu sudu teh chia seed
Jus 4-5 biji limau kasturi
Satu sudu madu. (Kalau tiada pun tak apa)
Satu setengah gelas air sejuk

Cara penyediaan :

2. Masukkan jus limau ke dalam segelas air ais dan kacau dengan satu sudu kecil madu.

3. Selepas chia seed telah direndam, tambahkannya ke dalam gelas.

4. Kacau dengan sudu dan minum minuman pagi ini setiap hari dengan perut kosong.

InsyaAllah jika diamalkan selalu, ia boleh memperbaiki kesihatan jantung, meningkatkan kolesterol sihat untuk tubuh dan pada masa yang sama dapat mengurangkan jumlah kolesterol, merendahkan paras LDL dan trigliserida.

sumber : Noriza Rahman via Kebun Bandar : Jom Tanam Sendiri


10 Petanda Anda Sedang Dibohongi Suami.  Awas, Salah Satunya Gelisah Atau Tingkah Laku Berubah.

Dibohongi memang susah untuk diterima dan sangat menyakitkan lebih-lebih lagi oleh orang yang paling kita percayai.

Jika anda merasakan bahawa suami anda sedang menyembunyikan sesuatu dari anda, baca tips berikut.

Mungkin boleh membantu anda mengetahui sama ada suami anda sedang berbohong atau tidak.

1. Berhenti seketika sebelum menjawab soalan

Ciri yang satu ini petanda kebohongan yang paling umum. Berhenti seketika biasa digunakan untuk mencari alasan yang sesuai. Bahkan jika suami sudah mempunyai alasan kukuh, namun otaknya tetap memerlukan waktu untuk mengingat kembali apa yang sudah sedia tersusun.

2. Menutupi wajah

Faktanya, beberapa ciri-ciri di wajah kita boleh memberi tindakan ketika kita gugup. Jika suami tiba-tiba menggosok-gosok mata, menggaru hidung atau meletakkan tangan di mulut saat menceritakan kisah yang seolah-olah direka, memang anda patut rasa curiga!

3. Tidak mahu melihat mata isteri

Ketika suami tidak mahu mengakui apa yang mungkin telah dilakukan, lihat air muka atau lebih tepat matanya. Jika dia mengelak untuk bertentangan mata semasa bercakap pasti ada sesuatu yang cuba disembunyikannya.

4. Berpeluh-peluh

Jika suami tiba-tiba berpeluh (padahal cuaca tidak panas), kemungkinan dia sedang berbohong. Berpeluh adalah salah satu tanda orang sedang gugup atau takutkan sesuatu. Mungkin juga gugup untuk bercakap yang benar dengan anda kan?

5. Cerita sering berubah

Setiap orang kadang-kadang boleh menjadi pelupa, namun jika cerita yang disampaikan suami sering berubah, jadi anda harus berwaspada.

6. Menjadi defensif

Saat ada yang ditutup-tutupi, suami akan mudah menjadi defensif, sehingga akan marah semula kepada isteri untuk menghindari pertanyaannya yang lebih lanjut.

7. Memberikan terlalu banyak maklumat

Kadang-kadang kerana berusaha keras untuk meyakinkan anda, suami akan memberikan terlalu banyak maklumat, bahkan menceritakan hal-hal yang tidak penting, seolah-olah mahu mengelak anda bertanyakan lebih lanjut.

8. Sering gelisah

Ketika takut rahsianya terungkap, suami nampak gelisah. Misalnya, menggoyang-goyangkan kakinya, mengambil dan memainkan sesuatu di tangan dan sebagainya bagi menutupi kesalahannya.

9. Tidak menjawab pertanyaan

Suami mungkin akan mencuba mengubah topik perbualan dengan hati-hati untuk menggelak pertanyaan anda yang lebih lanjut. Contohnya, buka cerita lain yang tiada kena-mengena dengan hal yang dibincangkan atau mengajukan pertanyaan kepada anda tentang hal lain yang tidak berkaitan.

10. Suara atau tingkah lakunya berubah

Anda tentu mengenal suami dengan baik. Jadi jika anda menanyakan sesuatu lalu tiba-tiba suara suami berubah nadanya, atau sikapnya tiba-tiba jadi aneh, maka boleh jadi suami sedang berbohong.

Jika 10 tanda di atas ada pada suami anda, sebaiknya jangan cepat melenting. Kena ingat, selesaikan dengan baik dan terus menuduh suami berbohong. Selidik terlebih dahulu sama ada betul atau tidak. Cari punca kenapa ia berlaku dan cari jalan supaya hubungan anda tidak keruh dek kerana masalah tersebut.

sumber: TheAsianParentsMalaysia


Guna Bahan ‘Hangat’ Ni Elakkan Kucing Kencing Di Tempat Sama, Mudah Je!

Kucing yang kencing di luar rumah, di koridor atau sekeliling rumah kita pasti meninggalkan bau yang kurang enak. Apatah lagi kalau kucing kesayangan kita ini kencing di dalam rumah. Boleh jadi rimas kalau satu rumah berbau.

Lebih-lebih lagi kalau ada tetamu yang berkunjung ke rumah kita. Rasa tak selesa dan bimbang tidak disenangi tetamu. Membersihkan hari-hari pastinya amat meletihkan jika kucing kita kencing saban hari.

Bermacam-macam petua yang kita telah cuba namun masih belum menampakkan hasilnya. Si bulus kesayangan kita ini masih lagi kencing di merata-rata tempat. Perkongsian petua oleh Munie Muniroh di Facebook miliknya ini, boleh juga kita cuba.

Nampaknya petua akak menjadi. Ni untuk elak kucing kencing di tempat yang sama. Sebelum ni kencing kat luar je, sekarang ni selalu sangat kencing kat dapur.

Begitu rungutannya di facebook. Setelah buat petua guna bahan ‘panas’ ini nyata menjadi dan kucing tak lagi kencing pada tempat yang sama.

Pandai pula dorang lari pergi keluar. Sebelum ni dah cuba tuang clorox sebab kucing tak suka bau-bau gitu, tapi tak juga menjadi. Kali ni baru lah dorang tak hampir langsung dah ditempat ni!

Bahan:
Cili kering

1. Potong cili kering kecil.

2. Taburkan pada tempat yang kencing.

3. Biarkan ditabur berselerak, di seluruh kawasan.

4. Biarkan selama seminggu dan jangan di sapu. Biarkan sahaja seperti dalam gambar.

Selamat mencuba!


Dua Tiga Kali Ulang Alik Depan Warehouse, Founder Pakaian Terkenal Tawar RM100K Ganjaran Cari Lelaki Ini!

Gudang yang dimiliki oleh jenama terkenal iaitu Elrah Eksklusif mengalami kebakaran dalam kejadian dipercayai berlaku semalam.

Berita itu dimaklumkan sendiri oleh pemilik jenama tersebut, Sass Syed dalam hantaran video terbaharu di akaun Instagram miliknya.

Video tersebut merakamkan keadaan di lokasi kejadian selepas bomba berjaya memadamkan kebakaran.

Selain itu, video tersebut juga turut memaparkan rakaman daripada orang awam dan Kamera Litar Tertutup (CCTV) di mana kelihatan seorang lelaki yang disyaki pelaku sedang membaling sesuatu sebelum memanjat pagar dan melarikan diri.

Pemilik Elrah Eksklusif juga menawarkan ganjaran RM100,000 ganjaran kepada mereka yang berjaya membantu mencari pelaku tersebut.

“Minta jasa kawan-kawan untuk viralkan video ni. GANJARAN RM100,000 kepada yang menjumpai pelaku yang cuba membakar warehouse saya.

“Saya buat tindakan ini kerana semalam staff saya cakap ada motor yang dua tiga kali ulang alik di depan warehouse saya pada jam 3 pagi.

“Bila saya diam, mungkin mereka cuba untuk buat sekali lagi. Jadi saya terpaksa buat keputusan ini untuk memastikan keselamatan stock-stock agent saya tahun ini.

“Di sini ada beribu harapan agent untuk buat duit. Saya tidak boleh bagi mereka untuk menghancurkan harapan agent-agent saya.

“Tolong bantu saya kongsi dan jumpa pelaku yang berhasad dengki ini. Jika ada maklumat minta share pada +6018-239 9080,” tulisnya.

Dalam pada itu, di ruangan komen juga rata-rata pengikutnya mendoakan usaha mengesan individu disyaki dipermudahkan.


Dr. Ni Share Cara Betul & Selamat Nyahbeku Bahan Mentah. Sila Take Note!

Penyediaan hidangan secara selamat adalah penting untuk memastikan keluarga tidak terdedah dengan bahaya bakteria yang boleh mengakibatkan keracunan makanan.

Begitu juga kepada yang selesa memasak pada kuantiti yang banyak untuk dijadikan stok dan dibekukan. Ada teknik dan cara yang disarankan oleh doktor ini untuk kekal selamat.

Ini perkongsiannya.

“Saya sibuk doktor, jadi saya beli barang mentah sebulan sekali. Saya rasa sebab tu saya selalu kena sakit perut”

Sebenarnya, jika caranya betul, tak salah pun nak simpan barang mentah basah seperti daging, ayam, udang, sotong selama sebulan dalam freezer.

Bahan mentah yang nak simpan di dalam freezer kena dibersihkan, lepas tu dipotong dan disimpan dalam bekas kedap udara, ikut catuan sekali masak. Nak masak nanti, tinggal keluarkan satu bekas. Mudah.

Tapi, jangan curi-curi pakai Tupperware kesayangan mak kalian, nanti mengamuk orang tua tu, dah tak jadi mudah kalau gitu. Jadi makin susah pula. Hehe.

Selain mudah, simpan ikut catuan kecil dapat elak beku dan cairkan bahan mentah berulangkali. Ini dapat elakkan kontaminasi. Lagi-lagi kalau kau nyahbeku dengan cara rendam dalam bekas berisi air.

Habis, cara nyahbeku bahan mentah yang betul macam mana? Camni:

◾Meletak bahan mentah di bawah air mengalir. Tak usah rendam dan tinggal.

◾Pindahkan bahan mentah dari ruang sejuk beku ke ruang chiller semalaman.

◾ Gunakan fungsi “defrost” pada microwave. Cara ini paling mudah dan cepat.

Kalau tak nyahbeku dengan betul, ais pada bahan mentah tidak cair sepenuhnya. Nanti bila kalian masak, bahagian yang ada ais tu, hidup balik. Hahaha. Tak lah! Nanti dekat situ bakteria membiak, dan boleh jadi punca keracunan makanan.

Jika boleh, makanlah makanan masak segar. Jika tak boleh, pastikan cara beku dan nyahbeku adalah selamat! Semoga bermanfaat!

Sumber : Dr. Kamarul Ariffin Nor Sadan


Kemas, Teratur Dan Cantik! Dekorasi Bajet Dapur Rumah Sewa Tanpa Kabinet Dapur Dan Table Top.

Dapur merupakan ruangan yang wajib ada di setiap rumah kerana dapur mempunyai fungsi sebagai tempat atau ruangan untuk memasak dan menyediakan hidangan.

Penggunaan warna-warna cerah pasti memukau untuk diaplikasikan pada dekorasi dapur cantik. Manakala perkakasan yang ringkas dan serba guna serta susun atur yang kemas akan dapat memberikan kesan luas pada dapur sempit.

Saya akan kongsikan susun atur dapur di rumah sewa saya yang juga tidak ada kitchen cabinet apatah lagi table top yang bertemakan dekorasi bajet ala ala farmhouse pula.

Setiap penerangan insyaAllah ada saya sertakan di caption gambar jadi saya mohon kawan kawan luangkan masa untuk baca dan fahamkan. Maaf sekiranya saya tak selalu ada masa untuk jawab soalan berulang. Semoga perkongsian & penulisan ini bermanfaat untuk semua terutama pada kawan kawan yang masih menyewa juga.

DINDING DAPUR

Keadaan Bahagian dinding yang bertentangan dengan pintu.

TAK ADA KABINET DAPUR PUN, TETAP KEMAS SUSUN ATUR

PERKAKASAN MASAKAN

TARIKH LUPUT

SINKI SEBELUM

Selamat mencuba!


“Majlis Akad Nikah Paling Sebak Pernah Shoot.”   Foto Pengantin Lelaki Dukung Ibu Di Majlis Akad Nikah Buat Ramai Tersentuh Hati!

Momen paling indah bermakna buat seorang ibu selain menyambut zuriat sendiri lahir adalah apabila sampai masa si anak mendirikan rumah tangga. Perasaan yang sukar untuk digambarkan dengan kata-kata bila mana anak yang ditatang bagai minyak yang penuh kini bakal menggalas tanggung jawab baru , membina keluarga sendiri.

Walaupun begitu kasih sayang terhadap ibu bapa tidak berbelah bahagi. Tanggung jawab seorang anak tidak akan terhenti setakat itu sahaja. Lebih-lebih lagi anak lelaki, tetap memikul tugas dan tanggung jawab yang sama terhadap ibu bapa.

Namun bukan itu yang admin ingin kongsikan, sebaliknya kasih sayang seorang anak yang bakal bergelar pengantin baru. Sanggup mendukung ibunya yang sudah tidak mampu berjalan memasuki ruangan sebuah masjid, dimana majlis pernikahan diadakan.
Menurut jurufoto tersebut, majlis pernikahan itu adalah antara momen yang paling sebak pernah mereka ambil, apabila melihat begitu besarnya pengorbanan seorang ibu.

Secara jujur, inilah majlis akad nikah yang paling sebak pernah kami shoot.. kesemua yang hadir berlinang air mata..


“Ni Baru Jawapan KBAT Level Kanak-Kanak.” Ibu Terkejut Jawapan Anak, Makan Banyak Elak Jadi Mangsa Culik.

Lumrah bagi ibu ayah, bagi memastikan anak-anak cemerlang dalam pelajaran, mereka akan memberi turut sama melihat ‘homework’ atau latihan yang disediakan oleh guru.

Pemantauan ibu ayah di rumah amat penting untuk memastikan anak-anak lebih memahami apa yang diajar di sekolah.

Dia berkongsi foto yang menunjukkan tulisan tangan anaknya yang menulis jawapan kepada persoalan jenayah penculikan banyak berlaku kepada kanak-kanak.

Malah anaknya yang dikenai sebagai Zarif tetap berbangga dengan jawapannya dengan yakin berkata kepada ibunya bahawa dia seorang yang bijak.

Begitulah kanak-kanak, apa yang terlintas di fikirannya itula yang akan tulis dengan telus dan ikhlas.

Perkongsian itu telah meraih perhatian ramai warganet yang terhibur dengan jawapan yang diberi.

Seterusnya ikuti perkongsiannya.

“Astaga ini anak.
Ibu tak tahu nak gelak ke, nak marah ke, nak rembat dengan hanger ke, nak pengsan pastu sedar balik pengsan balik ke. Sebab tu macam dilema je bila dia kata, “adik ni bijak mak!”

JAWAPAN KBAT YANG HEBAT!

Meninjau di ruangan komen, rata-rata netizen terhibur gaya penulisan anak wanita berkenaan. Antara komen adalah seperti berikut.

“Ni baru jawapan KBAT level kanak-kanak.”

“Haha serius lawak. Akal panjang ni.”

“Betul jawapan dia tu sebab kalau budak berat susah penculik nak angkot.”

“Nama pun kanak-kanak….”

“Jawapan KBAT ni.  Hebat. Zarif. Acik salute.”

“Bijaknya dia…..terhibur.”


Khasiat Kaki Ayam Yang Ramai Orang Tak Tahu. Salah Satunya Mengandungi Kolagen. Nak Awet Muda Kena Amalkan Ni!

Bagi sesetengah orang mungkin berasa jijik atau tak lalu nak makan apabila melihatkan kaki ayam. Tetapi sebenarnya kaki ayam memiliki banyak  kelebihan untuk tubuh kita. Tak percaya? Jom baca ni.

Sebenarnya, kaki ayam sangat bagus untuk dimakan kerana mempunyai pelbagai zat dan khasiat untuk manusia. Ada beberapa khasiat yang ibu-ibu kena tahu mengenai zat makan kaki ayam ini.

1)Manfaat kologen

Menurut kajian, kaki ayam memiliki kologen yang sangat tinggi. Antara manfaat kologen yang terdapat dalam kaki ayam adalah:

-kologen membentuk kulit yang anjal, menjadikan kulit sihat, ganti sel-sel kulit mati dengan ganti sel-sel kulit baru dengan cepat

-kologen serap kalsium dan protein yang membuatkan tubuh jadi sihat.

-kologen meningkatkan metabolism sekaligus bantu menurunkan berat badan

-kologen yang membuatkan tulang kuat dan tak rapuh

2)Kurangkan risiko tulang rapuh

-kaki ayam kaya dengan protein, kalsium, tulang rawan dan kologen boleh mudah diserap oleh tubuh. Nutrisi ini untuk kukuhkan struktur tulang dan cegah kerapuhan tulang apabila dah tua.

3)Sembuhkan cedera

Kaki ayam mengandungi nutrisi seperti protein dan kalsium. Kajian mengatakan nutrisi tersebut bantu menyembuhkan kecederaan. Sebagai contoh, jika mengalami kecederaan tulang belakang, boleh cepat sembuh sekiranya makan kaki ayam ni

4) Memperbaiki saluran pencernaan

Nutrisi yang terkandung dalam kaki ayam baik untuk sistem pencernaan. Usus akan jadi lagi lembut yang membuatkan sistem pencernaan jadi lebih baik. Korang jadikan tulang ayam ni sebagai makanan berkuah atau sup okay. Sebab? Nutrisi seperti kologen, protein, kondroitin dan glucosamine akan larut dalam sup ketika dimasak.

5) Kesihatan kuku terjaga

Kaki ayam yang dah dimasak akan menghasilkan asid amino, kologen, glisin, hidroksipolin dan prolin yang boleh membantu menjaga kesihatan kuku. Kaki ayam yang dimasak akan mengeluarkan cecair atau gel khas iaitu gelatin. Cecair itu yang akan membuatkan kuku kita sihat dan terjaga.

6)Menyihatkan gusi

Nutrisi yang terkandung dalam kaki ayam akan menyihatkan gusi dan memperbaiki keadaan kesihatan gusi.

Sumber: catsfm


Ibu-Ibu Patut Cuba Cara Mudah Seterika Baju Ni. Bukan Saja Dapat Jimat Elektrik, Kedutan Pun Cepat Hilang!

Seterika baju adakalanya memenatkan dan memakan masa teutama bagi anda yang mempunyai anak-anak ramai. Selain baju kerja suami, anda juga perlu seterika baju sekolah anak dan juga pakaian lain.

Jika mahu cepat dan memudahkan kerja anda, jom cuba kaedah ini. Hanya dengan menggunakan tiga bahan ini sahaja iaitu papan seterika, kertas alumimium dan kain kapas, kerja anda akan menjadi lebih mudah, cepat dan dapat menjimatkan elektrik.

Cara-caranya adalah seperti berikut:

Selamat mencuba!


“Rambut Daddy. Muka Mummy. Copy Paste Betul. ” Anzalna Kongsi  Gambar Suami Waktu Kecil, Ramai Puji Rambut Sama Dengan Anak!

Memiliki keluarga bahagia, kehadiran si kecil mengeratkan lagi hubungan suami isteri ini.

Melihat wajah si kecil yang comel itu di trambah dengan gelagatnya yang ceria serta melucukan membuatkan bukan hanya mommy dan daddy terhibur, bahkan turut mencuit hati ramai.

Selain memiliki wajah seiras, Eidrees juga banyak mengikut sifat mummynya yang suka ketawa dan mudah terhibur. Bukan itu sahaja, kulitnya yang putih gebu juga mengikut warna kulit Anzalna.

Tidak hairanlah ramai yang geram melihat gelagat Eidrees setiap kali gambar atau videonya dikongsikan di instagram miliknya.

Terbaru, Anzalna memuat naik sekeping gambar perbezaan wajah suaminya dengan anak mereka Eidrees  atau nama sebenarnya Mohamad Eidrees ketika kecil.

Di dalam perkongsian tersebut, Anzalna memberitahu wajah anaknya saling tak tumpah mengikut wajahnya dan suami sewaktu kecil dahulu. Manakala rambut anaknya mengikut suaminya. Memang anak daddy sungguh ni!.

Betul la rambut Eidrees ikut daddy @hanif_zaki ! Eidrees pun konfius itu daddy ke dia 😅 Muka campuran mommy dan daddy! hahahhahahahhaha

Persamaan tersebut turut mencuit hati ramai yang melihat gambar tersebut. Masing-masing bersetuju dengan Anzalna tentang hal itu.


Cetak Kerja Sekolah Anak Terus Ke Printer Guna Handphone, Tak Perlu Laptop. Mudah & Jimat!

Apabila kerajaan melaksanakan Perintah Kawalan Pergerakan (PKP), bukan hanya mereka yang bekerja terlibat, bahkan anak-anak turut menerima tempias. Ini kerana mereka tidak menjalani pembelajaran seperti biasa di sekolah.

Justeru, pihak sekolah mengambil keputusan untuk memberi kerja sekolah secara online. Namun timbul isu kesukaran untuk mencetak ketrja rumah yang diberikan , terutama bagi mereka yang tidak memiliki peralatan seperti laptop dan sebagainya.

Hari ni abang nak share satu ilmu macam mana nak print-out daripada hp direct ke printer, tak payah pakai laptop & tak payah beli printer wireless/wifi yang mahal-mahal tu..😊😊

Abang faham musim PKP ni ramai parent yang pening kepala sebab nak print-out kerja sekolah anak-anak yang cikgu bagi by whatsapp group.. Ada yang sampai nak beli laptop & printer wifi yang mahal tu..jangan…jangan bazirkan duit tu.. ada solution nya…😅😅

Ok mula-mula korang kena ada 3 benda alah ni..

✅ Printer (tak kisah jenama apa,yang murah punya pun boleh)

✅ Cable OTG (korang boleh beli kat Eco/Ninso/DIY)

✅ Apps PrinterShare Mobile Print (korang kena download kat hp korang,cari kat dalam playstore)

Ok bila dah ready semua tu sambungkan cable USB printer ke cable OTG, lepas tu cucuk ke hp korang, ikut arahan PrinterShare tu untuk setting.. Siaapppp!!! 😁😁

Senang je kan.. Tak payah bazir duit nak beli printer yang mahal-mahal tu.. Ok kalau rasa ilmu ni bermanfaat korang boleh share.. tak payah mintak izin.. dipersilakan.. ermm😑😑


Biarpun Hidap Kanser Payudara Tahap 4 , Isteri Ini Buat Prank Sempena Hari Jadi Suami. Inspirasi!

Ajal, maut, jodoh dan rezeki segalanya ketentuan Ilahi. Apa segala perancangan yang dibuat adalah dengan iziNya. Sebuah perkongsian menyentuh hati, apabila seorang isteri yang menghidap kanser telah meraikan sambutan hari jadi buat suami tercinta.

Sejurus selesai kimoterapi ke 6 dari hospital, wanita ini telah prank dengan mengatakan tersasar ke airport. Untuk mengelak kejutan diketahui suami, wanita ini hanya berselipar  sahaja. Begitu inspirasi!

Beliau merupakan seorang pesakit kanser payudara tahap empat, Wan Musfirah Aimi Yusof, 34, yang disahkan menghidap kanser tersebut pada 2015. Kini, Wan Musfirah Aimi atau lebih mesra disapa Aimi masih menjalani rawatan susulan termasuk kemoterapi bagi memanjangkan tempoh kanser tersebut.

Penyakit kanser yang dihadapinya langsung tidak menjadi penghalang buat dirinya untuk meraikan suami tercinta. Lebih teruja, wanita ini telah prank suaminya! Walaupun perkongsian dipaparkan penuh keceriaan, namun diakhir coretannya, sungguh meruntun jiwa. Luahan hati seorang isteri yang begitu menghargai suami!

Moga, Aimi bertambah tabah ini untuk terus menghadapi hari-hari mendatang dengan penuh optimis dan semangat di samping suami tersayang.

Tahniah prank anda berjaya! Jom lihat perkongsiannya meraikan hari jadi suaminya

Tidur dalam grab.. kan dah kena prank

Birthday -moon

Baju ditempah khas..sweetnya!

Surprise birthday dinner

Surprise birthday dinner

Birthday dinner untuk suami

Kek mesti ada!

“Thai Dinner with a small mini orange cake for my hubby @ericiskandar love u baby .

i hope u happy today”

Surprise finale

“SURPRISE FINALE…MOMENTS BEFORE MIDNIGHT. THANKS HARD ROCK BANGKOK..
YOU ROCK HIS 40TH BIRTHDAY TONIGHT.”

Wow! Ada lagi kejutan

Surpriseee adalglaaaaaa pls know i love you very very much sAyang Nik Eric Iskandar

Ucapan buat suami tercinta. Meruntun jiwa!

“You are a good man”

Sampai kita tua…Sampai jadi debuInsya Allah sayang.. i will live for you & our dear family… Happy 40th BirthdayNik Eric Iskandar.This special photo compilation of the best 40 photos of US.. on your 40th birthday semalam… hope you like it ?.PS: Dont bother cari gamba all our overseas trip, i dont include any of that coz i sedih cant travel far with u again ? .#husbandturns40#happiness#cancercaretaker#cancercaregiver#youarethebest#prayforaimi#bangkokbirthdaytrip#vintage#born1979#youareold#lifebeginsat40#happybirthday#myhubbysudah4series#birthdaydinner#supper#liveband#favouritediner#favouritenightspot#hardrock#hardrockbangkok

“i planned it well so that after this incase im not there with u already…”

Menjengah pula ke ruangan komen, suami Aimi Yusoff memberikan kata-kata begitu menyentuh hati.

“i promise to myself that i will always be there for you”

Semoga pasangan ini menikmati hari-hari bahagia hingga ke hujung nyawa serta  keceriaan anak-anak penyeri rumahtangga.


10 ‘S’ Ini Insya-Allah Bantu Suami Isteri Kekal Bahagia Ke Akhir Usia

Dan setiap pasangan yang berkahwin pastinya mengimpikan hubungan penuh kasih sayang hingga ke akhir usia selepas diijabkabulkan.

Sebagaimana firman Allah SWT yang bermaksud: “Dan di antara tanda-tanda yang membuktikan kekuasaan-Nya dan rahmat-Nya, bahawa Dia menciptakan untuk kamu (wahai kaum lelaki), isteri-isteri daripada jenis kamu sendiri, supaya kamu bersenang hati dan hidup mesra dengannya, dan dijadikannya di antara kamu (suami isteri) perasaan kasih sayang dan belas kasihan. Sesungguhnya yang demikian itu mengandungi keterangan-keterangan (yang menimbulkan kesedaran) bagi orang-orang yang berfikir.” al-Rum: 21

Dalam membantu suami isteri mengecap kebahagiaan dan keindahan hidup berkeluarga 10 S berikut boleh dipraktikkan. Belum terlewat juga untuk diamalkan buat pasangan yang sudah lama berumah tangga.

1. SALAM

Membudayakan ucapan salam adalah salah satu sunnah Rasulullah. Lebih-lebih lagi ucapan itu di antara suami dan isteri. Di dalamnya ada terkandung doa untuk kesejahteraan yang boleh membawa kepada kebahagiaan.

2. SENYUM

Perbuatan yang tidak memerlukan kata-kata, tetapi difahami oleh pasangan kita apabila kita melakukannya. Jelas menunjukkan kita sentiasa berada dalam keadaan positif apabila kita melakukan sedemikian.

3. SAPA

Sewajarnya kita perlu saling bertanya khabar tentang pasangan kita termasuklah kesihatan, pekerjaan atau soal anak-anak, walaupun setiap hari tinggal sebumbung. Apatah lagi sekiranya berjauhan disebabkan tugasan yang terpaksa dilaksanakan.

4. SABAR

Pastinya dalam setiap kelebihan yang ada pada pasangan kita, ada pula kekurangan pada dirinya. Belajarlah dengan penuh sabar untuk menerima kekurangan itu agar kita dapat menjalani kehidupan dengan penuh bermakna.

5. SAYANG

Sifat ini perlu sentiasa dipupuk. Sayang bukan hanya terletak di bibir, tetapi perlu dibuktikan melalui perbuatan. Suami jangan hanya sibuk mengucapkan sayang pada isterinya sehingga nafkah yang menjadi kewajipan untuk diberikan turut diabaikan.

6. SUKA

Apa yang telah disediakan untuk suami seperti makanan umpamanya, walaupun kurang enak daripada sudut rasanya tetapi tunjukkanlah bahawa kita menyukainya. Jangan terus kritik dengan perkataan kurang sedap kerana isteri pula akan menunjukkan reaksi tidak suka.

7. SIMPATI

Sekiranya ditimpa kesusahan, masalah, musibah, sakit atau seumpamanya maka berikanlah sepenuh perhatian pada pasangan kita. Waktu itu masing-masing saling memerlukan antara satu sama lain untuk membina kekuatan agar mampu bangkit kembali. Simpati sebeginilah yang amat diharapkan dalam rumah tangga.

8. SPONTAN

Sering kali kita melihat, isteri yang melakukan kerja rumah. Apalah salahnya kalau suami juga turut membantu. Tanpa menawarkan diri untuk menolong, adalah lebih cantik sekiranya dilakukan dengan cara spontan tanpa diminta. Sikap ini akan menyebabkan isteri bertambah sayang.

9. SEGAK

Penampilan diri yang baik akan menyebabkan pasangan kita senang. Walaupun hanya berada di rumah, tidak salah untuk suami atau isteri memperelok kemasan pada pakaian. Apatah lagi sekiranya ditambah dengan sedikit wangian. Barulah akan sentiasa segak di mata pasangan.

10. SIMPLE

Semua pasangan mengimpikan keharmonian dalam rumah tangga. Walaupun tidak mewah tetapi cukuplah sekadar semua kelengkapan asas tersedia tetapi bahagia. Inilah yang terbaik. Kekayaan bukan jaminan kebahagiaan, walaupun di mata manusia nampak senang. Tetapi apa maknanya kemewahan sekiranya tidak disulami dengan kebahagiaan.


Tak Perlu Lauk ‘Kayangan’ Pun Jika Nak Anak Bijak. Biasakan Bagi Makan Ikan 2 Kali Seminggu Berbanding Ayam Goreng!

Ibu bapa mana yang tak nak lihat anak-anak mereka berjaya kan. Sebab itu, mereka sanggup berbuat apa sahaja, termasuklah berhabisan demi melihat kejayaan anak-anak.

Makanan antara salah satu perkara penting yang harus dititikberatkan oleh ibu bapa. Kena tahu apakah jenis makanan yang boleh membantu perkembangan otak anak-anak.

Biasakan anak kita dengan ikan, berbanding ayam, daging, sotong, udang, dan lauk pauk yang lain. Pastikan sekurang-kurangnya 2 kali seminggu mesti kena ada menu ikan. Kalau lebih, lagi bagus.

60peratus daripada otak manusia terdiri daripada lemak. Separuh daripada lemak itu adalah DHA. Anak kita akan bijak jika kandungan lemak dan DHA dalam otak mereka mencukupi. DHA bantu perkembangan fungsi otak anak-anak.

Ikan adalah sumber DHA yang terbaik dan mudah untuk kita dapat dan beri pada anak-anak. Buat singgang kosong, letak bebawang, halia, kunyit hidup dan lengkuas, sampai habis nasi pun anak saya minta nak makan lagi.

Bagus sangat kalau anak dapat hirup kuah singgang yang tinggi dengan DHA dari ikan, dan juga ramuan anti inflamasi dari bebawang, halia, kunyit hidup dan lengkuas.

Tak perlu ikan kayangan, ikan sardin atau ikan kembung segar di pasar pun dah cukup banyak DHA yang ada. Sesuai sangat untuk anak-anak kita makan. Kita cuba ya, perbanyakkan menu ikan untuk anak-anak, berbanding ayam goreng.

Mazliana Mazlan

Follow saya untuk perkongsian lebih lagi tentang pemakanan dan gaya hidup sihat anak-anak dan keluarga.


Ini Sebabnya Kenapa Kerja Suri Rumah Sangat Memenatkan Tetapi Orang Tidak Nampak. Deep!

Tidak mudah menggalas tanggung jawab sebagai  suri rumah sepenuh masa. Mungkin secara zahirnya, ada yang melihat rutin suri rumah  tidak penat dan tak perlu bebankan otak dengan masalah kerja. Namun , maka anda silap.

Sebenarnya, menjadi suri rumah sangat meletihkan. Lebih letih daripada anda kerja di pejabat. Mana tidaknya, suri rumah bekerja tanpa henti biarpun anak dan suami sudah keluar ke sekolah dan ke pejabat.

Inilah antara sebab kenapa kerja suri rumah cukup memenatkan, tetapi orang tidak nampak. Jom kita semak sama-sama!

Mungkin remeh bagi sesetengah orang tetapi tidak pada suri rumah. Bayangkan celik mata sahaja, yang difikirkan ibu-ibu adalah nak masak apa ya hari ini? Jika tanya pada sang suami, jawapan selamat masak lah apapun abang okey je. Janji balik saja ke rumah, makanan semua telah terhidang.

Jika setiap hari menu yang sama, suami dan anak-anak bosan pula kan. Sebab itu kalau boleh ibu-ibu mahu sediakan menu berbeza dan itulah yang memeningkan mereka. tambah lagi jika ada anak kecil, kenalah sediakan menu yang sesuai. Takkan nak kasi sama dengan orang dewasa.

Awal-awal pagi orang lain masih berdengkur, si ibu sudah bangun jam 4-5 pagi untuk siapkan kelengkapan anak-anak dan suami. Baju sekolah siap kemas bergosok. Beg sekolah diisi dengan buku yang mengikut jadual hari tersebut.

Begitulah rutin harian si ibu. Siap anak-anak kemudian hantar ke sekolah. Kemudian tunggu waktu pulang untuk ambil anak-anak pula. Orang nampak kerja suri rumah macam mudah tetapi sebaliknya. Penat hanya yang melaluinya sahaja tahu.

Ibu ibarat ‘setiausaha’ untuk anak-anak terutama dalam menyusun aktiviti mereka.Segala bab berkaitan pakain sukan, kelas tambahan, perjumaan dengan guru dan ibu bapa, hari suakn dan sebagainya, ibu orang yang pertama tahu.

Pendek kata segala hal berkaitan anak-anak si ibu orang yang cepat tahu. Tak kisahlah digelar mak cik bawang atau sebagainya, namun bab anak mereka memang alert. Kalau boleh dengan cikgu-cikgu pun mereka boleh berkawan baik.

Bayangkan kalau ada 3-4 orang anak, tapi mereka dapat ingat dengan jayanya. Hebatnya seorang ibu, segala data tentang anak sudah tersimpan dalam otak mereka persis sebuah komputer.

Bukan itu sahaja, bab-bab kesihatan juga ibu-ibu cukup alert terutama tarikh tarikh temujanji dengan doktor sekiranya anak-anak atau suami sakit.

Itu belum bab temu janji untuk kehamilan, vaksinasi anak, pergigian atau check-up bulanan. Kadang-kadang masa mereka dihabis dengan perkara-perkara seperti ini.

Zaman sekarang, orang cakap segalanya dihujung jari. Hanya klik dan anda boleh dapat apa jua barang. Tetapi bagi yang masih mengamalkan konsep membeli di pasar raya, bab ini agak memeningkan juga. Lebih-lebih lagi jika yang membeli adalah sang suami.

Suami mungkin anggap terlupa sesuatu barang adalah benda yang remeh padahal sudah diberi list panjang. Tapi berbeza dengan isteri, jika ada barang yang tak cukup, si isteri akan pening kepala nak ubah menu. Jadi, janganlah dicatu senarai barang tadi.

Selain itu, perasan atau tidak, bila barang seperti tisu, sabun, penyembur nyamuk dah nak habis, si isteri akan menggantikannya dengan yang baru. Lihatlah betapa pekanya mereka.

6. Mengemas Rumah

Jika anda jenis pembersih orangnya, memang bab ni sangat partikular. setiap hari entah berapa kali agaknya si ibu menyapu. Ada sahaja habuk atau sampah yang menyakitkan mata bukan?

Geram pula apabila baru sahaja mengemas, sudah ada tangan-tangan yang menyepahkannya. Aduh, sakit hati bukan. Sebab itu, bab mengemas ni memang memeningkan kepala si ibu. Walaupun mungkin pada pandangan suami tidak payah beratkan kepala, boleh saja kemas kemudian. Tetapi tidak bagi ibu-ibu yang tidak suka rumah bersepah.

Waktu ini memang tiada siapa boleh mengatasi kesibukan seorang suri rumah. Tiap kali menjelang musim perayaan, memang ibu orang yang paling rajin dan sibuk. Baik bab keperluan anak-anak sehinggalah kepada kediaman. Baik bab membuat atau membeli kuih raya, kelengkapan dapur, hiasan rumah, dan cari baju untuk anak-anak, semuanya mereka yang uruskan. Suami a.k.a ayah hanya tahu hulurkan wang 😀

8. Merangka Jadual Anak-anak Di Rumah

Biarpun bergelar suri rumah, ibu-ibu yang akan berperanan sebagai cikgu di rumah. Sudah ada jadual khusus untuk waktu anak-anak  belajar dan bermain. Itu belum bab menyemak dan memberi latihan pada anak-anak.

Yang pasti, wanita,  ibu atau isteri yang bergelar suri rumah ini sememangnya hebat. Mereka mampu menyelesaikan banyak kerja dalam satu masa.

Sekalipun kerja-kerja di atas nampak remeh dan mudah, namun ia sebenarnya memakankan tenaga banyak dan mental yang kuat. Sebab itu, kalau sentuh soal ‘kerja’ mereka dia rumah, mereka cepat tersentuh.

Cuba bayangkan sehari tanpa isteri di rumah, haru biru hidup anda. Oleh itu, hargailah usaha isteri anda setiap hari, walaupun mereka kelihatan macam ‘tak buat apa-apa’.


“Ini Anak Anugerah Allah Untuk Saya.” Baru Lahirkan Zuriat Ke 4, Datin Rebecca Ambil Anak Angkat Lagi. Baiknya Hati!

Pelakon ini sememangnya cukup terkenal dengan sikap penyayangnya apabila mengambil anak angkat.

Biarpun kini Datin Rebecca Nur Al-Islam sudah punya empat cahaya mata, tetapi baru-baru ini dia memuat naik satu gambar bersama seorang bayi comel.

Menerusi perkongsian tersebut, Datin Rebecca memperkenalkan bayi yang diberi nama Nur Auora Riana Norazam adalah anak angkatnya yang terbaru.

“Ini Anak Anugerah Allah Untuk Saya.” Demikian jawapan yang diberikan oleh Datin Rebecca tatkala menjawab persoalan pengikut di laman instagramnya.

Rebecca  berkahwin dengan Datuk Nor Azam Sulaiman pada 14 Januari 2011. Hasil perkongsian hidup pasangan ini dikurniakan empat cahaya mata iaitu Nor Anggun Reverra,6; Nor Anggerik Renesmee,5; Nor Aliff Al-Raffael, 2 dan Nor Ahmet Al-Reaggan.

Selain itu, mereka juga memiliki seorang anak angkat lelaki bernama Nor Adan Daniel, 10.


Teknik Bawa Air Satu Gelas Penuh Tanpa Tumpah, Ajar Anak Fokus Matlamat Hidup & Elak Sangka Buruk. Deep Perkongsian Doktor Ini.

Tidak dinafikan bila bergelar ibu bapa ni memang ada cabaran didik anak. Begitu juga untuk membentuk sikap yang postif dalam diri anak.

Jika salah pendekatannya akan memberi kesan kepada kehidupan dan cara pemikiranya. Begitulah juga dengan coretan Doktor Zubaidi Haji Ahmad tentang didikan pembentukan sikap kepada anak-anak.

Beliau berkongsi kisah seorang bapa yang menggunakan pendekatan psikologi untuk mendidik anaknya supaya bersangka baik dengan orang dan mempunyai matlamat hidup. Dengan hanya menggunakan teknik membawa air penuh tanpa tumpah ia memberi pengajaran berguna buat anaknya.

Ikuti perkongsian ini.

Ada seorang anak yg setiap hari rajin ke masjid, lalu suatu hari dia berkata kepada ayahnya, “Yah mulai hari ini saya tidak mahu ke masjid lagi”
“Kenapa?” tanya ayahnya, “kerana di masjid saya tengok orang2 yg nampak agamawan tapi sebenarnya tidak, ada yg sibuk dgn gadgetnya, sementara yang lain dok cerita keburukan orang lain”.

BAWA AIR TANPA TUMPAH, DIDIK JADI FOKUS DAN ADA MATLAMAT

Ayahnya pun berfikir sejenak dan berkata, “baiklah kalau begitu, tapi ada satu syarat yang harus kamu lakukan setelah itu terserah kamu”
“Apa dia, ayah?”
“Ambillah air satu gelas penuh, lalu bawa keliling masjid, ingat jangan sampai ada air yang tumpah”
Si anak pun membawa segelas air keliling masjid dengan hati2, hingga tak ada setitis air pun yang tumpah.
Sesampai di rumah ayahnya bertanya, “Bagaimana sudah kau bawa air itu keliling masjid?”
“Sudah”.
“Ada yg tumpah?”,
“Tidak”.
“Ada di masjid tadi orang yang sibuk dengan gadgetnya?”.
“Saya tidak tahu kerana pandangan saya hanya tertumpu pada gelas ini”, jawab si anak.
“Ada di masjid tadi orang2 yang bercerita keburukkan orang lain?”
“Saya tidak dengar kerana saya hanya tertumpu untuk menjaga air dalam gelas ini”.

Ayahnya pun tersenyum lalu berkata, “Begitulah kehidupan. Jika kamu fokus pada tujuan hidupmu, kamu tidak ada masa untuk menilai keburukkan orang lain. Jangan sampai kamu sibuk menilai kualiti orang lain sehingga kamu lupa nenilai kualiti dirimu”.
Mari kita berhenti bersangka buruk kepada insan lain. Fokus pada diri sendiri dalam beribadah, bekerja dan utk terus menerus menjadi positif.
Semoga kita menjadi lebih baik dan lebih bermanfaat.


“Tak Sangka Majlis Keluarga Terakhir Bersama.” Tersepit Dirempuh Treler, Ibu & Anak 8 Bulan maut kemalangan

Siapa sangka, kegembiraan berkumpul beramai-ramai bersama anak menantu dan cucu adalah kali yang terakhir bila mana keluarga ini kehilangan insan yang tersayang dalam satu kemalangan semalam.
Siti Khadijah Haron yang maut dalam kemalangan tengah malam tadi sedang dalam perjalanan pulang ke rumahnya di Bukit Tinggi, Pahang selepas berkumpul dengan ahli keluarga mentuanya di Alor Setar, Kedah.
Mangsa bersama suami, Nor Azry Mohd Rosddin, 34, dan tiga anak mereka pulang ke kampung suaminya sejak Isnin lalu.

Bapa mentuanya, Mohd Rosddin Hasbullah, 62, berkata, dia tidak menyangka majlis keluarga diadakan itu merupakan kali terakhir dia bersama menantu dan cucunya.

Menurutnya, dia mengetahui kemalangan meragut nyawa menantu dan cucunya itu selepas dihubungi Nor Azry kira-kira jam 12 tengah malam tadi.
“Nor Azry bersama keluarganya pulang ke kampung untuk meraikan majlis keluarga sejak Isnin lalu. Majlis itu diadakan di rumah anak ketiga dan kami semua berkumpul di situ. Keluarga lain bercadang untuk pulang ke rumah masing-masing pagi ini.
“Bagaimanapun, Nor Azry dan keluarga menyatakan mahu pulang semalam kerana mahu menguruskan hal persekolahan anak sulungnya. Saya kemudiannya menerima panggilan dari Nor Azry mengatakan mereka terlibat kemalangan dan isteri serta bayinya meninggal dunia,” katanya ketika ditemui di perkarangan Unit Forensik Hospital Sungai Bakap.
Sementara itu, adik Nor Azry, Mohd Amirul berkata, mereka sekeluarga sempat ke Padang Besar, Perlis sebelum bergerak pulang kira-kira jam 8.30 malam.

Dia berkata, kakak iparnya tidak menunjukkan perubahan besar namun menuruti semua kemahuan anaknya ketika membeli-belah di Padang Besar.
“Tak ada perubahan yang ketara, cuma dia banyak bercakap. Dia hanya menuruti semua kehendak anaknya. Kali terakhir kami mengetahui mengenai mereka ketika menghantar gambar di Whatsapp keluarga menyatakan mereka singgah makan di Bukit Mertajam.
“Menurut abang (saya), ketika kejadian kereta mereka sedang berhenti kerana terdapat kerja membaiki jalan di lebuhraya namun tiba-tiba kenderaan mereka dirempuh sebuah treler,” katanya.


Kucing Kena Jangkitan Virus Parvo, Rawat Guna Pokok Rumput Viral Ni. Boleh Hilangkan Selesema & Demam Juga!

Parvo adalah satu penyakit virus yang menyerang si bulus. Lebih membahayakan apabila virus parvo boleh menjangkiti kucing-kucing lain dengan begitu cepat dan menyebabkan kematian.

Selain bawa kucing anda ke klinik veterinar, boleh juga cuba petua guna rumput ini. Mana tahu berkesan. Sekali tengok orang akan cakap ia tumbuhan liar, tetapi banyak manfaatnya pada haiwan terutama kucing.

Nak tahu caranya jom baca ni:

Rumput ini pernah viral dulu. Sekarang viral semula.

Nama rumput ni, RUMPUT PENDUL.

Kalau ada kucing yang sakit Parvo, Selsema atau demam, boleh berikan air rebusan rumput ni pada kucing tersebut. Kucing yg hilang selera makan atau tanak makan langsung pun boleh diberikan air rebusan rumput ni.

Rumput ni tumbuh meliar di kawasan lapang yang tanahnya agak lembab. Ia tidak akan tumbuh dicelah pohon besar. Ia suka tempat terang dengan cahaya matahari.

CARA-CARA BUAT AIR REBUSAN:

1⃣ Cabut rumput ini bersama akarnya.

2⃣ Bersihkan tanah dari akar dan daun.

3⃣ Patahkan sikit-sikit masukkan daun, batang dan akar kedalam bekas dan rebus dengan api yang sederhana hingga agak mendidih. Jangan guna api besar, khasiatnya akan hilang.

4⃣ Bila kandungan air sudah jadi separuh, matikan api dan sejukkan pada suhu bilik.

5⃣ Bila sudah sejuk, bagi 10mil hingga 20mil pada kucing yang sakit pagi dan malam.

✔ Selebihnya boleh disimpan di dalam peti sejuk. Tapi janganlah lebih dua minggu. Hilang khasiatnya. Kena cari rumput baru dan buat.


Keluarga Besar Sepakat Bercuti, Siap Booking Satu Bas Ke Kelantan. Wanita Ni Kongsikan Itinerary!

Dapat bercuti diakui adalah merupakan momen terindah. Apatah lagi andai dapat bercuti bersama-sama dengan ahli keluarga yang lain. Pasti bermakna dan meriah suasananya.

Begitulah yang cuba digambarkan oleh Puan Nur Dalilah, apabila dapat berkumpul bersama 40 ahli keluaga besarnya dengan menjayakan family day  ke negeri Kelantan baru-baru ini. Apa yang lebih menarik, percutian kali ini  siap booking satu bas!

Berkongsi cerita lanjut, menurut Dalilah atau lebih mesra disapa Dell, “Idea ini tercetus bila bulan Syawal yang lalu. Ketika itu  makcik saya  buat aqiqa cucu dan bersekali buat open house. Kiranya semua keluarga berkumpul untuk bertungkus lumus buat persiapan rewang kenduri. Jadi terus dia kata nak buat rombongan ke Kelantan naik bas,” jelasnya.

Rombongan Cek Pah Ke Kelantan

“Tidak dinafikan ketika zaman kami kecil, kami selalu buat family day.. tapi bila masing-masing dah dewasa.. dah kerja dan berkeluarga.. agak susah nak gather kan semua dalam satu masa.

“Jadi bila mendengar cadangan tersebut ahli keluarga ramai yang teruja, dan kalau ikutkan family kami besar. Cuma yang pergi kali ini hanya 5 keluarga, ada dalam 6/7 keluarga lagi yang tak dapat sertai.

“Nak dijadikan cerita, ketua rombongan kali ini adalah sepupu saya Eyfa Ariffin.. kitaorang panggil dia Cek Pah.. kira ni Rombongan Cek Pah Ke Kelantan…. Dia yang booking bas, deal dengan homestay.

“Kami cari bas yang selesa (2 tingkat Executive Coach) untuk keselesaan.. sebab ahli rombongan ada warga emas dan juga bayi. Kalau nak dikira ahli rombongan, total 40 orang. Itu tak termasuk ada 1 family yang turut serta tapi naik kereta sendiri,” ceritanya lagi.

Bercuti Sambil Shopping

Akan Datang Ke Cameron Hinghlands Pula

Apabila ditanya mengenai kos untuk percutian kali ini, nyata tidaklah memerlukan kos yang tinggi. Apatah lagi bila adaya yang baik hati menaja bas untuk ke sana.

“Kalau nak kira kos, ikutkan setiap ahli rombongan hanya perlu bayar RM90 untuk dewasa dan RM45 untuk bayi dan kanak-kanak.

“Ini sebabnya ada yang sponsor untuk bayaran bas.. yang lain-lain macam duit makan and shopping tu ikut poket sendirr.. tapi kebanyakkannya, time makan.. ada yang tolong bayarkan.. alhamdulillah.. kami sama-sama kongsi rezeki bersama keluarga kami.

“Apa yang pasti percutian keluarga sangat menyeronokkan. Lagi pun mungkin  sebab keluarga kami ni sangat close.. even dalam kehidupan hari-hari biasa, kami ni selalu je jumpa.. selalu je bersama2.. tapi setiap kali jumpa atau berkumpul.. ada je cerita yang nak digelakkan bersama.. pendek kata tak boring.. tak jemu..kami suka berkumpul.

“Mungkin sebab dari zaman ada arwah atok nenek lagi kami dah begini… kerjasama dan tolak ansur.. tak berkira pon.. and yang pntg kami SEPAKAT..kami masing-masing selesa dengan apa yang kami sepakat kan..

“Next ada rancangan nak buat rombongan ke Cameron Highland pula.. tapi yang tu balik hari.. ehhe.. moga ibu bapa kami dan ahli keluarga kami yang lain diberi kesihatan yang baik dan boleh lah kami buat lagi aktiviti ni bersama,” ujarnya lagi.